
MDCCCLXIII. 


Luni  ante  hos  tres  fere  annos  de  AVolframo  Eschenbacensi 
a  me  disputata  Tlieotiscariim  litterarum  peritis  non  prorsus 
improbarentur,  haud  scio  an  non  ingratum  benignis  illis  indici- 
bus  fecerim,  quod  delectu  habito  nonnulla  edidi  ex  iis,  quae 
interea  in  poeta  nostro  tractando  pro  viribus  enucleare  studui. 
Quo  quis  enini  diutius  Wolframo,  utita  dicam,  utetur,  eo  ma- 
gis  ad  eins  poemata  et  sententiis,  quibus  graviores  magisque 
eximiae  sunt  nuUae,  et  leporibus  iisque  venustissimis  referta 
penitus  intellegenda  atque  animo  complectenda  se  applicabit. 
Libris  quidem  vel  disputationibus,  quas  hoc  in  studio  versanti- 
bus  consulere  Hcet  et  unde  adiumenta  promuntur,  quibus 
Wolframi  naturae  magis  magisque  perspiciendae  via  muniatur, 
nostram  aetatem  haudquaquam  abundare  nemo  est  quin  sciat. 
Etenim  praeter  grammaticam  illam,  qua  ut  hiculentissima 
patriae  doctrinae  teste  lacobus  Grimmius  hoc  largiore  signo- 
rum  tempore  monumentum  sibi  ipse  aere  perennius  constituit 
et  praeter  ea  quae  et  Lachmannus  et  Hauptius,  ratione  tarn 
critica  quam  hermeneutica  usi,  ad  Wolframum  rectius  inter- 
pretandum  attulerunt,  pauca  tantum  exstant  subsidia  et  ea 
quidem,  sicut  in  lexico  Eeneckii  opera  inchoato,  tam  dissi- 
pata  tamque  abdita  sunt,  ut  multum  absit,  ut,  quicumque 
in  Wolframi  sententiis  nonnumquam  haerent,  iis  auxilium 
quam  maxime  tempestivum  aptumque  feratur.  Quo  fit,  ut 
Schulzius  vel  Simrockius,  quorum  in  AYolframo  explanando 
consumptam  operam  minime  abiciendam  habeo,  consulantur 
tamen  securius ,  quam  cum  poetae  nostri  auctoritate  conve- 
nire  videatur.  Etiamsi  autem  hodieque  desiderantur  scholia 
poetam  nostrum  illustrantia ,  ad  quae  conficienda  iam  ante 
hos  triginta  annos  aequales  incitavit  Laclimannus  (cf.  praef. 
ad  Wolfr.  p.  XI),  habemus  tamen  quae  poeta  composuit  tam 
accurate  recensita ,    tam   prope   ad  pristinam  speciem  indolem- 

que  accedeiitia,  ul  Lachmanniana  liac  ipsa  opera  duce  plus 
quidem  in  AVolframo  intellegendo  proficere  liceat,  quam  primo 
obtutu  concedere  velimus.  Qua  in  re  minime  negem,  singu- 
los  Wolframianorum  poematum  locos,  sed  qui  parvi  tantum 
momenti  videntur,  inveniri,  quos  aliter  possis  interpretari  vel 
fortasse  nonnumquam  rectius  accipere,  quam  Lachmannus, 
librorum  manu  scriptorum  expensis  testimoniis ,  intellexisse 
eos  videtur;  etenim  parvae  res  etiam  doctissimos  homines 
ac  prudentissimos  fugere  possunt  neque  ulla  pars  litterarum 
est,  quin  possit  emendari.  Ee  autem  in  Universum  spectata 
infitiandum  esse  existimo,  meliores  inventum  iri  rationes  vel 
naturae  Wolframi  magis  consentaneas ,  quam  quas  Lachman- 
nus in  textu  qui  dicitur  vel  restituendo  v?!  distinguendo  secu- 
tus  est  constantissime.  Quid  enim?  Estne  accusandus,  quia 
Wolframum  quam  integerrimum  exhibiturus,  quod  in  Nibelun- 
giadis  poemate  tractando  fecerat,  id  potissimum  egit,  ut  eos 
testes  haberet  incorruptisöimos ,  qui  memoria  illi  quidem  in 
parvis  rebus  falli  ex  eoque  passim  vitiosa  praebere  videntur, 
mentiri  tamen  nesciunt?  Minime  vero.  Quem  enim,  si 
Wolframi  poeses,  librorum  testimoniis  inter  se  comparatis, 
cognoverit,  eo  deductum  arbitramur,  nt  librum  Sangaliensem 
cum  familiaribus ,  ad  quorum  fidem  et  Parzivalem  et  Willehal- 
mum  poemata  maximam  partem  recensita  habemus,  reliquis 
testibus  postponendum  esse  pro  certo  habeat? 

Atque  etiam,  si  singula  a  Lachmanno  recepta,  quippe 
a  vero  abhorrentia,  impugnanda  putemus,  cavendum  est,  ne 
implicemur  erroribus.  Nam  quae  per  se  spectata  nobis  pro- 
bentur  minus  corrigendaque  videantur,  etiam  laudem  tum  sibi 
parient,  cum  alia  horum  simillima  rectissimaque  sub  oculos 
passim  subiecta  fuerint.  Quae  quidem  res  ad  illam,  quae 
totum  illius  studium  in  litteras  coUatam  eximie  decorat  et 
quasi  animat,  Lachmanni  constantiam  referenda  est;  quo  fit, 
ut  provocare  eum  ad  certamen  certe  periculosum  sit.  Sed  fac, 
quaeso,  eum  abs  te  esse  victum,  arma  tamen,  quibus  sumptis 
superior  discesseris,  mutuari  negem  te  potuisse  aliunde,  quam 
ab  illius  armamentario. 

uibus  praemissis  iam  propius  ad  proposituiu,  cum  obscu- 
riora  nonnulla  Wolframiana  explicare  iu  animo  sit,  acceda- 
raus.  Ac  primum  disputetiir  de  uno  ex  Wolframi  carminibus. 
Constat  inter  omnes  nonnulla  tantum  quae  Wolframus  fecit 
carmina  adhuc  exstare,  alia  nescio  quot  periisse,  ut  ea,  qui- 
bus  feminae  cuiusdam  Yehementius  carptae  gratiam  se  perdi- 
disse  hie  illic  commemorat.  Sed  bis  de  carminibus  et  perditis 
et  servatis  cum  iam  in  praefatione  operibus  poetae  nostri 
praefixa  Lachmannus  praeclare  dixerit,  quibus  dictis  non  habeo 
quod  adiungam,  ad  eam  rem,  quae  mihi  quidem  digna  Tide- 
tur  disceptatione,  quaerendam  aggrediamur.  Wolframi  carmi- 
num ,  quae  quotiescumque  perlegi ,  nulluni  confiteor  mihi  visum 
esse  laborare  maiore  obscuritate,  quam  quartum  (p.  5,  34  sq.), 
quod  hanc  in  paginam  transcribemus. 

Der  beiden  ^)  minne  ir-)  klage 

du  sunge  ie  gegen  dem  tage, 


1)  Cf.  quae  de  littera  n  e  verbi  et  participiis  et  iiifinitms  a 
Wolframo  passim  eiecta  Lachmannus  adnotavit  ad  Mb.  436,  4.   910,  8. 

2)  Pronomen  ?V,  quo  genetivus  antecedens  cum  substantivo  subse- 
quente  artius  quidem  coniungitur,  oratio  autem  gravatur  quodammodo ,  non 
hoc  solum  loco,  sed  etiam,  ut  praetermittam  exempla,  quae  Grimmiuä 
Gr.  4,  351,  Beneckius  I,  437^  hanc  in  rem  attulerunt,  legitur  Parz. 
257,  5  der  frouwen  trürec,  niht  ze  geil,  ir  surzengel  was  ein  seil; 
305,  14  froun  Cunnewären  de  Lälnnt  ir  suüere  unz  an  die  sme  gienc ; 
Tit.  90,  1  Gahmuretes  herze  ouch  getwcnget  was  von  der  minn  ir  hitze; 
Willeh.  196,  27  von  der  swcere  ir  laste.  Quibus  exemplis  addere  dubitamus 
id,  quod  legitur  Parz.  87,  7  sq.  Der  künegin  Arapflisen,  der  kiuschen 
unt  der  -wisen ,  üf  spranc  balde  ir  kappelän ;  vocabulum  enim  kappelän  a 
genetivo  suo  tarn  longo  intervallo  distat,  iit  fieri  non  potuerit,  quin  pro- 
nomen  ir  insereretur  orationi. 

daz  siire  iiricli  dem  süezeii, 

swer  niiniie  iiiid  wij)licli  griiezen 

also  en])fioiic 

daz  si  sieh  mnosen  scheiden^ 

svvaz  du  do  riete  in  beiden, 

do  üf  gienc 

der  morgensterne,  wahtser,  swic,  da  Ton  niht  gerne  sienc. 

Swer  pfliget  odr  ie  gepflac  ') 
daz   er  Li  liebe  lac 
den  merkern  unverborgen, 
der  darf  niht  durch  den  morgen 
dannen  streben, 
er  mac  des  tages  erbeiten: 
man  darf  in  niht  uz  leiten 
uf  sin  leben, 
ein  offen  süeze  wirtes  wip  kau  sÖlhe  minne  geben. 

Quo  carmine,  si  Lachmanni  rationem  et  interpunetionem 
sequare,  mea  quidem  sententia  haecce  dicuntur.  *^Quod  clande- 
stino  amori  querellae  est,  id  prima  luce  canere  solebas,  qui 
cantus  tuus  acerbus  iniquis  auribus  accipiebatur  post  suavem 
concubitum.  Quisquis  amicae  gratiam  atque  amorem  ita  sibi 
conciliavit,  ut  ei  breA^e  tantum  tempus  deliciis  suis  uso  ab  his 
discedendum  esset,  —  quidquid  utrisque  his  amore  coniunctis 
suadebas  Oriente  lucifero,  id,  vigil,  taceas  nolique  iis  canere. 
Qui  solet  cum  amata  cubare ,  idque  speculatoribus  non  ignoranti- 
bus,  ei  propter  diluculum  adventans  aufugere  non  necesse  est; 


1)  Notum  est  Wolframum ,  ut  sententiae  iiiagis  exaggerarentur,  iu- 
tenlum  fecisse  versus ,  qui  exhibent  eiusdcm  verbi  et  praesens  tempus  et 
praeteritum  (cf.  pfliget  —  gepflac).  Qua  in  re  etiani  accidit ,  ut  tempori 
praesenti  praemisso  adiungatur  hoc  modo,  praeteritum,  ut  in  oius  locum 
Simplex  verbum  auxiliare  hän ,  omisso  participio ,  substituatur,  sicut  AVilleh- 
253,  9  sq.,  ubi  optimis  libris  testibus  leguntur  haec :  ich  schür  siner 
Mnigetät ,  der  bede  machet  unde  hat  den  kristen  tmd  den  heiden  pro  machet 
tmdc  gemachet  hat.  Quo  loco  confirmari  possunt  quae  et  in  Mb.  854 ,  2.  3 
optimi  libri  (A)  testimonio  et  in  carmine  Eudolfi  Neuenburgensis  (Minne- 
sangsfr.  p.  80,  \h)  auctorc  Hauptio  leguntur.  Cfr.  ephem.  litt,  quas 
idem  cmittit  tom.  XI,  580  sq. 


exspectare  licet  liicem  clare  lucentem ;  ac  nihil  est  quod  sollicitiis, 
ne  vitam  siiam  in  discrimen  offerat,  «it  emittendus  e  domo  ama- 
tae.  Sed  eiusmodi  amoris  participem  se  facere  nequit ,  nisi  qui 
coram  höminibus  carissimam  feminam  in  matrimonium  duxit.' 

Has  poetae  sententias  a  nobis  fusius  explicatas  si  animo 
volveris,    coricedes,    ea ,    quae    priore    carminis  parte  dicantur, 
cum  posteriore  quodam  modo  discrepare.     ^"am  superiore  poeta 
quasi  tuetur  concubinatum,  cui  posteriore  satis  plane  repudiato 
matrimonium  anteponit  legitimum.    Qua  in  re  etiara  perspicuum 
est,     quae    superiore    stropha   poeta   protulit,    impetu   quodam 
animoque  commoto  effusa  esse    et   elocutione    lovi    et   aequabi- 
liter   liuente   carere,    postremum   autem   carmen,    dictione  spe- 
ctata,  ab  animo  perturbationibus  vacuo  et  tranquillo  profectum 
esse.      Quae  cum  ita  sint,    nescio,  quaenam  rationes,    ut   hae 
res  sibi  contrariae  inter  se  concilientur,    sint    adliibendae,   nisi 
hae ,  ut  iudicemus ,  aut  eum ,  qui  altera  carminis  parte  vigilem 
crudelitatis    vehementius    accusavit,    altera    mutato    sedatoque 
animo  vigilis  cantum  optime  excusare  (id  quod    sensisse  Lach- 
mannus   yidetur) ,    aut   stroj^ha    secunda    responsum    quoddam 
contineri  vigilis,    suam  causam   ita   dicentis,    ut  simul   doceat, 
quo  modo  cantus  suus  honeste  possit  exstingui. 

Cum  autem  haec  discordia,  quam  non  exstare  persua- 
sum  erit  nemini,  nescio  quo  pacto  sedari  possit,  aggrediamur 
ad  eam  contemplandam  carminis  partem,  qua  facere  non  pos- 
sum  quin  me  confitear  inprimis  offendi.  Etiamsi  enim  animum 
quavis  ratione  commotum  solutius  dicere  concessum  est  (id 
quod  in  priore  carminis,  de  quo  quaerimus,  parte  evenire 
supra  Yidimus),  exorsus  tamen  Carmen  nostrum  videtur  poeta 
nimium  abusus  esse  hae  licentia.  Solet  quidem  quam  ad  rem 
demonstrandam  sexcentos  locos  laudare  possis,  subiectum  quod 
dicitur  postponere  obiecto;  sed  nostro  loco,  opinor,  id  parum 
commode  fecit.  Etiamsi  autem  talem  verborum  consecutionem, 
qua  possit  erigi  eorum  qui  audiunt  exspectatio,  probes,  vitio 
tamen  poetae  dandum  videtur,  quod  obiectum,  quod  primo 
versu  continetur ,  etiam  appositis  cumularit.  Itaque ,  cum  mul- 
tum  mea  intersit,  Wolframum  tumidioris  oratio nis  culpa,  quam 
exstare  negari  non  potest,    quantum  in  me  sit,  liberari,  haud 


6 

scio  an  exordiuin  caniiinis  sit  accipiendmn  aliter ,  atque  a  Lach- 
manno  videtur  intellectum  esse.  Qua  tarnen  in  re  cavendum 
censeo,  ne  vocabula  ipsa,  in  quibus  erratum  latet  nullum,  ne 
paululum  quidem  mutentur;  nam  testimonium  Weingartensis 
libri  a  Parisiensi  parum  abhorrens  non  audire  hominis  est 
temerarii.  Quae  cum  ita  sint,  haec  tan  tum  ad  expediendam 
orationem  ratio  ineunda  est,  ut  pace  Lachmanni  distinguendis 
in  Yocabulis  rationem  ab  eius  auctoritate  diversam  sequamur. 
Optime  autem  id  videtur  suaderi,  ut  Lachmanniana  distinctione 
mutata  orationis  membra  hoc  modo  distinguantur 

Der  beiden  minne  ir  klage, 
du  sunge  ie  gegen  dem  tage 
daz   süre  nach  dem  süezen. 

Quorum  versuum  primo,  quo  vigil,  cum  apud  amantes  in 
odio  sit,  tropice  sed  perspicue  significari  Tidetur,  haec  fere 
dici  existimo.  'Qui  is  es,  de  quo  qui  clandestino  amore  inter 
se  coniuncti  sunt,  queruntur,  tute  cantabas^  cet.  Quem  yer- 
sum  etiam  alio  modo  intellegi  posse  nequaquam  ignoro.  JS'am 
substantivorum,  quae  a  yerbis  transitivis  proficiscuntur  (quo 
in  numero  est  klage  vocabulum,  non  quidem  nostro  sed  maio- 
rum  sermone),  vim  esse  inter  omnes  constat  duplicem.  Quae 
res  apparet  praecipue,  si  genetivus  ad  eiusmodi  substantivum 
verbale  adiungitur.  Quod  ubi  accidit,  illud  aut  activam  aut 
pas^ivam  no'tionem  exhibet  ita,  ut  id,  quod  in  genetivo  casu 
ponitur,  aut  agat  quid  aut  patiatur.  Utra  autem  harum 
notionum  certo  loco  tribuenda  sit  substantivo  verbali,  nulla  re 
nisi  orationis  contextu  sermonisque  usu  diiudicatur.  Cf.  Grim- 
mii  Gr.  4,  723.  K.  W.  L.  Heyse,  ausführl.  lehrb.  d.  deut- 
schen spräche  2,  201  sq.  Cuius  rei  ut  e  nostratibus  poetis 
medü  aevi  exempla  afferam ,  vocabulis ,  quae  apud  Hartmannum 
Augiensem  libell.  2,  157  sq.  leguntur,  äne  friunde  frage ,  sazte 
81  ejiwäge  ir  lip  iinde  ir  tre  puella  laudatur,  quod,  amicis  non 
consultis,  vitam  suam  in  discrimen  obtulerit;  sed  tamen  verba 
dne  friunde  frage  per  se  etiam  referri  queunt  ad  amicos,  qui 
puellam  non  consuluerint.  Eodem  modo  Parz.  401 ,  9  dicitur 
de  Ereco,   cum    ab  amicis  salutatur  et  excipitur,    ita   Ereckes 


enphähen ;  iisdeni  vero  vocabuliö  poeta  uti  poterat,  si  dicere 
voliiisset,  alios  ab  Ereco  excipi.  IN'eque  aliter  vocabulis,  quae 
Parz.  462,  17  leguntur,  der  si^le  senken  significatur  aniinus, 
qui  demittitur;  haud  dubie  autem  eadem  usurpari  poterant  de 
animo,  qui  aliud  quid  demittit. 

Quae  cum  ita  sint,  nostri  etiarn  versus  vocabulo  klage 
aut  activa  aut  passiva  subiecta  est  notio.  Yerba  igitur  der 
minne  ir  klage  significare  possunt  querellain  aut  eam,  quam 
amor  sive  amantes  edunt,  aut  eam,  quae  de  amore  pronuntia- 
tur.  Atque  ita  vigil,  ut  quem  klage  vocabulo  insigniri  existi- 
mamus,  partes  obtinere  putandus  erit  aut  eius,  qui  queritur  de 
amantibus,  aut  eius,  de  quo  illi  queruntur.  Insolentius  autem 
dixisset  poeta,  si  vocabulo  klage  signilicasset  vigilem  accusan- 
tem  vel,  cum  queratur  de  amantibus,  querulum;  ut  taceam  de 
vulgari  ratione  carminum,  quae  tageliet  nominantur,  in  quibus 
vigil  concubinatum  ipsum  minime  improbat  quenilus,  nedum 
accuset  amantes ,  quorum  contra  fautor  monitor  amicus  fingitur. 
Quae  res  cum  ita  se  habea,t,  alteram,  quam  fieri  posse  vidi- 
mus,  probandam  esse  censemus  exordientis  carminis  interpre- 
tationem,  qua  admissa  vigil  significatur  is,  de  quo  queruntur 
amantes  idque  ideo,  quod  cantu  eius  solem  ortum  indicante 
adduci  solet  amatus,  ut  ab  amata  discedat. 

Sed  redeamus  ad  accuratius  perpendendam ,  quam  distin- 
guendis  in  versibus,  de  quibus  sermo  es^t,  secuti  sumus,  ratio- 
nem,  qua  adhibita  mihi  quidem  persuasum  est,  orationem  nou 
solum  expeditioreu)  fieri,  sed  etiam  magis  consentaneam  cum 
60  genere  dicendi,  quod  est  Wolframi  proprium.  Cum  autem 
sine  dubio  futuri  sint ,  qui  bis  tantum  lectis  sententiam  nostram 
probare  dubitabunt,  recenseamus  necesse  est  poemata  quae 
fecit  AVolframus,  ecquid  hie  illic  nobis  sit  occursurum,  quo 
quod  statuimus  aliquatenus  confirmetur. 

Quaestio  autem,  hac  de  re  instituenda,  duplex  est. 
Primum  enim  quaeratur  oportet,  quam  rationem  poeta  noster 
sequi  soleat,  si  qua  tropice  est  enuntiaturus ,  inprimis  sitne 
veri  simile  eum  dixisse  de  vigile,  querella  est;  deinde  quae- 
rendum  erit,  num  Wolframus  ea  ratione,  quam  hoc  loco  ad 
ordinandas  allocutionis  partes  ab  ipso  adhibitam  esse  iudicamus, 


etiam  alibi  usus  sit,  ubi  in  eins  poematis  exstant  allocutiones. 

Yeniamus  igitur  ad  ea,  quae  primum  esse  investiganda 
modo  diximus.  Qua  in  re  tractanda  si  vocabuntur  in  quaestio- 
nem  etiam  res  ad  caput  quaestionis  minus  spectantes,  operae 
tamen  pretium  esse  arbitramur,  obiter  eas  commemorare. 
Quaestione  enim  hac  proposita,  liceatne  sie  statuere,  poetam 
nostrum,  proprio  yigilis  nomine  plane  omisso,  klage  tan- 
tum  Yocabulo  yigilem  significasse,  ultro  eo  adducimur,  ut 
omnino  intueamur,  quem  ad  modum  Wolframus  homines  quos 
finxit  agentes  circuitione  usurpata  insignire  consueverit.  Ne 
autem  longus  sim  hac  in  quaestione  expedienda  neve  incerta 
proferam,  rationes  recensebo  eas  tantum,  quas  Wolframus  ad 
fabularum  personas,  si  nomina  eorum  propria  silentio  praeter- 
mittit,  significandas  adhibuit. 

Solet  poeta  noster  notandis  in  personis  id  agere,  ut  eas 
significans  aut  loquatur  quasi  aenigmata ,  quae  ii  qui  audiunt 
non  possunt  ante  solvere ,  quam  audierint  sequentia ,  aut  modo 
descriptione  modo  comparatione  modo  translatione  usus  perso- 
nas notis  insigniat  talibus,  quibus  continuo  agnoscantur. 
Aenigmata  dico  eas  narrandi  formulas,  quibus,  ut  pauca 
exempla  afferam,  poeta  utitur  Parz.  132,  18  de  Orilusio 
do  kom  von  dem  ich  sprechen  wil ;  Parz.  260,  18  sq.  de  eodem 
de)'  vor  Farzivdl  da  7'eit  und  vor  der  Nözen  frouwen,  der 
erhortz ;  Parz.  312,  2  de  Cundria  saga  Me  kom  von  der  ich 
sprechen  ivil;  Parz.  601,  25  de  Gramoflantio  jenen  stam  den 
heiet  der  mir  freude  nmn ;  Parz.  824 ,  28  sq.  de  Loherangrino 
von  3Lu?isalvcesche  wart  gesant  der  den  der  swane  hrähte  — 
ut  alia  eiusdem  generis  praeteream.  Saepenumero  personae 
notis,  quae  ad  illarum  aut  corporis  aut  animi  proprietates  A^el 
actiones  spectant,  sed  quae  nullam  offerunt  obscuritatem, 
significantur ,  ita  tamen,  ut  efRciatur  personarum  descriptio, 
non  translatio  usurpetur,  de  qua  infra  dicemus.  Descriptiones, 
ut  ita  dicam,  fiunt,  si  Parzivalis  significandi  causa  haec  de  eo 
dicuntur  siis  wart  für  Artusen  Iräht  an  dem  got  Wunsches  het 
erdäht  Parz.  148,  29;  do  sprach  an  dem  was  tumpheit  schin 
Parz.  163,  21;  den  man  den  roten  ritter  hiez,  die  künegin  er 
maget   liez   Parz.    202,   21;    do  dähte  der  den  sie  hat  sän  an 

Gurnemanzes  rät  Parz.  213,  29;  sus  gebot  der  mit  mir  streit 
Parz.  218,  10;  diu  ir  mit  lachen  Mt  erivelt  der  äne  liegen  ist 
gezelt  mit  wdrheit  für  den  hohsten  pris  Parz.  221,  23  —  25; 
swer  ruochet  hceren  ivar  nu  kumt  den  aventiur  hat  üz  gefrumt 
Parz.  224,  1;  dem  der  nu  zins  von  freuden  git  Parz.  248,  8; 
sin  ors  do  gein  ir  wante  der  wenic  si  hekante  Parz.  249,  21; 
zuo  dem  der  minne  was  verselt  Parz.  287,  6;  sagt  ir ,  der 
durch  si  da  streit,  dem  st  nu  nach  dem  gräle  wt  Parz.  389, 
8 —  10;  den  der  frouiven  spotten  kan  Parz.  697,  17;  gein  dem 
der  ie  was  hehuot  vor  solhem  strites  überlast  Parz.  742,  6; 
simili  hisce  locutione  denotantur  Parzival  et  Feirefitius  hie 
wellnt  ein  ander  vären  die  mit  kiusche  lember  wären  undlewen 
an  der  vrechheit  Parz.  737,  19  —  21;  pari  modo  dicitur  de 
Gurnemantio  da  er  sitzen  vant  des  was  diu  hure  Parz.  162,  13; 
de  Clamideio  7nit  gelübde  do  dannen  schiet  den  t  sin  hochvart 
verriet  Parz.  215,  17;  de  Gawano  her  ist  von  Bertäne  komn 
gein  dem  ir  kämpf  hat  genomn  Parz.  419,  25;  de  üriantio 
durch  daz  ir  hcte  genomen  der  nie  was  in  ir  dienst  komen  ir 
kiuscheclichen  magetuom  Parz.  526,  3 — 5;  de  Gramoflantio 
gein  dem  der  hochverte  hört  truoc  Parz.  683,  25;  ze  dem  der 
doi't  min  herze  tregt  Parz.  698,  5;  de  Itoniea  zuo  der  diu  ir 
lichten  glänz  mit  weinen  hetebegozzcn  Parz.  725,  4;  de  Renne- 
warto  dem  er  sus  störte  sinen  släf,  der  bantim  Wilh.  286,  11; 
der  die  starke?i  stangen  da?is,  den  habt  ir  tumber  dan?ie  ein  rint 
AVilh.  302,  14;  e  daz  in  gap  strites  kleit  der  mit  der  stangen 
vor  in  streit  Wilh.  416,  17;  de  Henrico  I^arbonensi  gein  dem 
der  wiz  so  den  snt  ime  strite  truoc  den  bart  Wilh.  408 ,  2 ; 
de  Terramero  sus  schiet  von  roemscher  erde  der  da  vor  dicke 
iif  Borne  sprach  Wilh.  443,  28.  Eadem  ratione  Dei  et  Christi 
naturam,  quo  gravius  et  arg-utius  significetur ,  a  medii  aevi 
poetis  describi  iani  lacobus  Grimmius  in  mythologia  Theotisca 
p.  21  monuit,  ubi  multa  huius  rei  allata  sunt  testimonia,  qui- 
bus  haec  adiungi  possunt,  quae  e  Wolframi  poematis  collegi- 
nius:  Parz.  105,  22  sq.  466,  15.  568,  1  sq.  795,  30  sq. 
Wilh.  31,  7.  38,  12.  122,  lOsq.  166,  1  sq.  166,  18  sq. 
215,  11.  216,  6sq.  218,  4.  218,  26  sq.  219,  7.  224,  15. 
253,  6sq.  253,9sq.  303,  llsq.  307,  29  sq.  317,29.  357,  28sq. 

Sed  haec  liacteuus.  lam  eiiim  teuipus  est  caput  ipsuin 
huiiis  quaestionis  pertractandi.  Restat  enim,  ut,  quem  ad 
modum  comparationem  et  translationem  Wolframus  usurparö 
consueyerit,  consideremus ;  namque  haec  quaestio  maxime, 
paene  dixerim,  sola  ad  vigilem  illum  pertinet,  quem  hoc  car- 
mine  tropice  significari  ceiiBemus.  ^N^ec  vero  cuiquam  mirum 
fore  opinamur,  quod  etiam  hac  in  re  investiganda  pro- 
nominationum  tantum,  ut  supra  fecimus,  rationem  habere  in 
animo  sit.  His  enim  spectatis  satis  probari  ac  defendi  poterunt 
quae  de  vigile  supra  diximus ,  cum  translatione  eum  notari 
iudicavimus.  Ac  primum  comparationum  in  numero  eae  mihi 
videntur  ponendae  esse  pronominationes ,  quas  articulus  indefi- 
nitus  praecedit,  quales  exstant  e.  g.  Parz.  122,  13,  ubi  Par- 
zival  adulescens  his  tantum  verbis  significatur  alle?^  manne 
schoene  ein  hlxiomen  h^anz,  den  vrägte  Karnahkarnanz;  Parz. 
160,  17,  quo  loco  Arthuri  coniux  a  poeta  nostro  haec  de 
Itherio  eiferendo  deplorans  fingitur  7iu  muoz  ich  alze  fruo 
hegrahn  ein  sloz  ob  dem  prtse ;  neque  aliter  Peirefitius,  Parzi- 
valis  frater,  id  quod  legitur  Parz.  734,  30,  ob  allem  strite 
ein  vogt  appellatur.  His  locis,  ut  alios  eiusmodi  silentio  prae- 
termittam,  perspicuum  est ,  poetam  translatione  usurpata  signi- 
ficare  personas,  ita  tamen,  ut  inter  personas  et  eam  rem, 
quacum  illae  contenduntur ,  ditferentiam ,  quae  indicatur  articulo 
indefinito  allato,  aliquam  esse  intellegant  ii  qui  audiunt.  Quae 
ditFerentia  proprias  spectanti  tibi  translationes  se  non  offeret, 
cum  illae  non  tantummodo  sint  comparationes ,  sed,  nullo  quo 
significari  solet  comparatio  Yocabulo  orationi  inserto,  planae 
et  perfectae  rerum  in  personas  translationes,  ita  dumtaxat,  ut 
rei  appellationem  prorsus  pro  nomine  personae  poeta  posuerit 
eiusque  vice  omnino  fungi  veht.  Verls  igitur  translationibus 
adscribendae  sunt  eae,  quae  apud  poetam  nostrum  inveniuntur 
his  locis,  quorum  primus  est  Parz.  23,  7,  ubi  Gamuretus, 
cum  Belacanam  reginam  salutaturus  in  equum  ascendit,  pro- 
prio nomine  omnino  praetermisso  his  tantum  verbis  describitur 
do  saz  der  minnen geltes  Ion  iif  ein  ors.  Similia  Parz.  164,  16 
leguntur,  quo  loco  eques  quidam  de  Parzivale,  cuius  foedis 
vestibus   induti    eum   miserebat,    vehementer  admiraus    haecce 

exclamat  wiest  der  mxnnen  hlic  alsus  hewarÜ  Aliae  eiusdem 
generis  translationes  leguntur  Parz.  199,  15  sq.  hin  wider  kom 
gegangen  der  hurgcere  kämpf  es  tröst  (i.  e.  Parziväl);  Parz. 
600,  8  sq.  diukünegm  Ärmve  sprach  '^ unser  trost  (i.  e.  Gäwän) 
hat  im  (sibi)  erkorn  siner  ougen  senfte,  sherzen  dorn?  Quae 
translationes  ut  spectant  ad  viros ,  ita  hae  in  feminis  describen- 
dis  yersantur,  quae  exstant  Parz.  130,  10  sus  lac  des  Wunsches 
äventiur  (i.  e.  Jeschüte,  Orilusii  coniux)  et  Parz.  395,  28  sq., 
quo  loco  Gawanus  de  amata  sua  sie  loquitur  aller  miner  freu- 
den  wer  (praestatio)  sitzet  an  dein  arme  min:  ir  gevangen  sult 
ir  sin. 

Harum  unamquamque  translationum  poeta  noster  yidetur 
sie  instituisse ,  ut  genus  grammaticum  eins  vocabuli ,  quo  signi- 
ficatur  persona,  naturali  ipsius  personae  generi  responderet; 
sed  occurrunt  apud  Wolframum  etiam  translationes,  quae  hac 
generum  congruentia  carent  eoque  magis  sententiam  supra  a 
nobis  positam  eomprobare  possunt,  cum  klage  vocabulo,  cui 
femininuni  tributum  est  genus ,  vigilem  marem  notari  statuimus. 
Exempla  igitur  afferantur  necesse  est  translationum,  quibus 
cognitis  et  feminas  et  mares  a  poeta  declaratos  esse  perspi- 
ciatur  talibus  vocabulis,  quorum  genus  cum  naturali  persona- 
rum  genere  discrepet.  Primum,  quo  baec  res  illustretur, 
exemplum  legitur  Parz.  86,  25,  ubi  Wolframus ,  oppidi  cuius- 
dam  obsessione  descripta,  hostium  duces  in  potestatem  reda- 
ctos ,  qui  Omnibus  suis  fortitudine  praestiterant  soli ,  metonymia 
usus  ita  vocavit  diu  iizer  herte  i.  e.  robur  externorum  sive 
eins  fortitudinis ,  qua  hostes  extra  urbem  pugnaverant.  Cui 
exemplo  allato  haecce  eiusdem  generis  addenda  sunt,  quae 
leguntur  Parz.  164,  17  sq.  313,  4  sq.  314,  11  sq.  514, 
27  sq.    815,  29.     AVilh.  452,  19  sq. 

Horum  igitur  locorum  rationem  ut  paucis  perstringamus, 
in  primis  versibus  Parz.  164,  17  sq.  mich  jämert  immer  daz 
ich  vant  an  der  werlde  freiide  alsölh  gewant  vocabula  der 
werlde  freude  referenda  sunt  ad  Parzivalem ,  qui  ita  dicitur  ob 
eam  causam,  quod  omnia  quae  in  rerum  natura  sint  gaudia 
quasi  complectatui' ,  aut,  si  alteram  malis  explicationem  acci- 
pere,  omnes  homines  laetitia  afficiat.    Deinde  duo  qui  sequuntur 


It 

loci  de  Cundria  sunt  saga,  quae  Parz.  313,  4  sq.  describitur 
his  versibus  ein  hridlaclien  von  Gent  hei  an  geleit  de?'  freuden 
schär  et  Parz.  314,  11  sq.  pariter  sie  denotatur  sus  "kom  geri- 
ten  in  den  rinc  trürens  urhap ,  freuden  twinc.  Cum  enim  dictis, 
quae  illam  coram  Arthuro  rege  eiusque  equitibus  effundentem 
poeta  finxit,  Parzivalem  in  gravissimum  luctum  incidere  videa- 
mus,  Cundria  praeclare  significatur  non  solum  ea,  quae  ut 
tempestas  laetas  segetes  ita  Parzivalis  evertit  laetitiam,  sed 
etiam  ea,  per  quam  efficitur,  ut  lugere  ille  incipiat  laetumque 
animum  dornet.  Simili  metaphora  poeta  eo  loco  utitur,  quem 
deinceps  enumeravimus ,  Parz.  514,  27,  cum  explicaturus ,  quo 
modo  Gawanus  delicias  suas  Orgelusiam  invenerit,  hancce 
locutionem  usurpat  snis  herzen  voget  er  da  vant:  diu  icasfrouive 
üherz  lant.  Propterea  scilicet  quod  Orgelusia  totum  Grawani 
animum  occupat  et  quasi  moderatur,  poeta  illam  animi  eins 
ducem  (voget)  appellat,  ne  masculini  quidem  generis  ratione 
habita,  quod  semper  huius  nominis  appositi  proprium  est ;  unde 
efficitur,  ut  pronomen  insequens  diu  non  ad  genus  huius  no- 
minis voget,  sed  potius  ad  naturale  genus  referatur  feminae, 
quae  illo  nomine  significatur.  lam  proximo  loco  Parz.  815,  29 
eadem  tropice  fingendi  consuetudine  Repansia,  cuius  amore 
Parzivalis  frater  mirifice  flagravit,  claustrum  sive  receptaculum 
cordis  eins  praedicatur;  qua  de  muliere  cum  gradalem  exportat 
poeta  sie  dicit  sms  herzen  sloz  truoc  dan  den  gral.  Ac  simili 
metaphora  Willehalmum  utentem  facit  Wolframus  ^Vilh.  452, 
1 9  sq. ,  cum  Rennewartum ,  fidissimum  armorum  socium,  proelio 
confecto,  desiderat  dicens  in  hän  noch  niht  vernunin  war  min 
zeswiii  hant  (i.  e.  Eennewart)  si  kujim. 

Denique  quaerentibus  nobis,  num  poetam  fecisse  veri 
simile  sit,  ut  et  vigilem  virum,  de  quo  liic  maxime  agitur, 
nomine  feminino  Ä-/f/^(?  signilicaret ,  et  omnino  de  aliquo  praedi- 
caret,  eum  alius  hominis  quercUam  esse,  iniu'imis  ad  quamvis 
dubitationem  eximendam  graye  momentum  locus  Parz.  801, 
6  sq.  praebet,  ubi  uxor  Parzivalis,  postquam  perdiu  a  coniuge 
separata  fuit,  hunc  ita  aÜ'atur  mir  hat  geläclce  dich  gesen- 
det, herzen  freudc  min.  Quid  eniuir  Qui  hoc  loco  virum 
Parzivalem    nomine    abstracto    l'eminino    freude    significaverit. 

eundem  poetam  nonne  recte  credimus  etiam  vigilem  virum  voca- 
bulo  feminino  klage  notarc  potuisse?  Atque  eodem  certe  iure, 
quo  uxor  Parzivalem  vocabulis  herzen  freude  min  eum  esse 
significat,  de  quo  animus  suus  laetetur  et  gestiat,  poetae 
nostro  (sive  quem  alium  hoc  loco  loquentem  inducit)  vigilem 
Tocabulis  der  helden  minne  ir  klage  eum  sig'uificare  licuit,  de 
quo  amor  clandestinus  queratur. 

His  disputatis  restat,  iit  accedamus  ad  defendendam 
rationem ,  qua  versus  in  carminis  fronte  positos  disponi  et 
interpungi  supra  Yoluimus.  Dubitari  enim  potest,  num  AVolf- 
ramum,  cum  yigilem  appellatum  fecerit,  hanc  allocutionem  ita 
instituisse  veri  simile  sit,  ut  du  vocabulo,  quo  allocutio 
ipsa  continetur,  accuratiorem  vig-ilis  definitionem  i.  e.  ver- 
sum  der  helden  minne  ir  klage  non  subiungeret,  sed  potius 
ei  praemitteret.  Cui  dubitationi  ne  me  obicerem  minus  para- 
tum,  circumspiciendum  mihi  fuit,  ecquid  reperire  possem,  quo 
Wolframum  potuisse  ita  dicere  demonstrarem.  Sed  Parzivalem 
Titurelemque  poemata  legenti  mihi  nihil  occurrebat,  quo  id, 
quod  statui,  potuisset  evidenti  exemplo  deiendi.  Itaque  me 
converti  ad  Willehalmum  perlustrandum ,  quod  poema,  cum 
maximam  partem  de  pugnis  commissis  ag-at  nee  paucos  prae- 
beat  locos,  ubi  duces  in  militibus  alloquendis  atque  ad  fortiter 
dimicandum  cohortandis  versantur,  aptius  fore  ad  quaestionem 
nostram  expediendam  speravi.  IS'ec  spes,  opinor,  me  fefellit. 
Si  enim  hi  Willehalmi  loci 

211,   18     der  dienestman  und  der  vrie, 
marschalke,   al  de  ambetliute, 
ich  bevilh  iu  allen  hiute 
den  marcgräven  an  mmer  stat  — 

262,  2       die  mine,  nu  tuont  dem  gelich  — 
301 ,  9       die  uns  ze  dienst  nu  her  sint  komn, 

und  die  sriches  solt  hänt  genomn  —  — 

beide,  nu  helfet  — 
345,  1       Terramer  von  Suntin 

sprach   'die  zehen  süne  min, 

ir  sult  habn  die  vierden  schar  — 

cum  carminis  nostri  exordio,   quod   explicantes  iudicavimus  ita 
esRe  distino^uendiim 

der  helden  minne  ir  klage, 
du  suuge  ie  gegen  dem  tage 
daz  sure  nach  dem  süezen  — 

comparantur,  omnibus  his  locis  similem  exhiberi  dicendi  rationem 
et  vocabulorum  collocationem  nemo  negabit.  Kam  ut  in  locis 
e  Willehalmo  depromptis  ea ,  quibus  qui  appellandi  sunt  accu- 
ratius  significentur ,  allocutioni  ipsi  praemissa  sunt  ea  dum- 
taxat  forma  dicendi,  ut  allocutionem  continuo  secuturani  esse 
vix  exspectes,  ita  carminis  is  versus,  quo  vigilem  notari  sta- 
tuimus,  antepositus  est  allocutioni.  Quam  rem  ita  se  habere 
qui  non  infitiatur  ille  quidem ,  sed  tarnen  Willehalmi  locis  cum 
carminis  exordio,  distinctione  nostra  probata,  perfectam  negat 
esse  similitudinem ,  opinione  ducitur  minime  contemnenda.  Recte 
enim  dicit,  qui  Willehalmi  locos  a  carminis  exordio  eo  monet 
differre,  quod  definitio  in  nostro  carmine  genetivum  ad  nomi- 
nativum  illustrandi  causa  aditinctum  eumque  in  initio  colloca- 
tum  continet ,  in  illis  contra  simplicem  nominativi  casus  formam, 
nullo  adiecto  obliquo,  prae  se  fert.  Quae  cum  ita  sint,  haud 
scio  an  rectius  fecissem,  si  locis  illis  omissis  eos  tantum  attu- 
lissem  versus,  quibus  Wilh.  349,  7  sq.  exstantibus  Josveisius 
dux  hoc  modo  appellatur 

des  küenn  Matusaleses  barn, 

du  solt  hiute  der  gote  pris   bewarn. 

His  enim  versibus  mea  sententia  satis  demonstratur, 
Wolframum  carminis  exordientis,  quo  vigil  appellatur,  partes 
plane  ita  ordinäre  potuisse,  ut  cum  fecisse  iudicavimus. 

Si  autem  omnia,  quae  disseruimus  de  carminis  exordio, 
de  vigile  allegorice  notato,  de  ratione,  qua  carminis  priores 
versus  sint  distinguendi ,  perlustrantur  et  nostra  exordientis 
carminis  intellegendi  ratio  cum  Lachmanniana  comparatur,  de- 
cerni  non  posse  nimirum  apparet ,  quem  ad  modum  poeta  noster 
dixerit;  utrumque  enim  dicendi  genus  ei  licuit  usurpare.  Hoc 
vero  disputatione    mea  videtur  effici,   ut,   si   vocabulum   klage 

accusativi  casus  formam  habere  atque  ex  vocibiis  du  sungc 
pendere  cum  Lachmanno  putatur,  canninis  exordium  praebeat 
exemplum  orationis  parum  expeditae.  Cuiusmodi  oratio  etsi 
passim  apud  Wolframum  deprehenditur ,  vix  tarnen  illic  inve- 
niri  poterit,  ubi  poeta  noster,  sicut  hoc  carmine  exordiente,  pror- 
sus  novum  aliquid  dicere  ingreditur.  At  nostra  carminis  interpre- 
tatione  probata  Don  solum  oratio  fieri  politior  sed  etiam,  cum 
statim  a  carminis  introitu  vigil ,  ad  quem  tota  refertur  stropha, 
ex  efFectu  significetur  sciKcet  ex  terrore  quem  amantibus  inicit, 
initium  carminis  maiore  dicendi  vi  exaggerari  et  quasi  altius 
tolli  videtur. 


li. 


His  disputatis  ad  nonnullos  Parzivalis  locos,  qui  accura- 
tiore  contemplatione  videntur  mihi  digni,  tractandos  nos  con- 
feramus.  Qua  in  re  conficienda  primum  in  quaestionem  vocen- 
tur  ea,  quae  Parzivalis  cap.  241.  leguntur.  Quo  capite,  post- 
quam  gradalis  arx,  ubi  Parzival  adulescens  adeo  sibi  defuit, 
ut  interrogatione  illustri  illa  omissa  regnum  sibi  destinatum 
temere  repudiaret,  magnifica  miraculisque  plenissima  descripta 
est ,  narrationi  adduntur  versus ,  qui  parabaseos  instar  cum 
ipso  poematis  argumento  parum  cohaerent.  Titurelis  enim 
senis  mentione  facta,  ita  tamen,  ut  verum  eins  nomen  sileatur, 
poeta  narrare  hoc  modo  pergit 

Wer  der  selbe  waere, 

des  freischet  her  nach  maere. 

dar  zuo  der  wirt,  sin  burc,  sin  laut, 

diu  werdent  iu  von  mir  genant, 
5.     her  nach  so  des  wirdet  zit, 

bescheidenlichen ,  äne  strit 

unde  an  allez  für  zogen. 

ich  sage  die  senewen   äne  bogen, 
diu  senewe  ist  ein  bispel. 

10.    nii  duiiket  iueh  der  böge  snel : 

doch  ist  sneller  daz  diu  senewe  jaget. 

ob  ich  iu  rehte  han  gesaget, 

diu  senewe  gelichet  maeren  slelit: 

diu  dunkent  euch  die  liute  reht. 
15.    swer  iu  saget  von  der  krümbe, 

der  wil  iuch  leiten  ümbe. 

swer  den  bogen  gespannen    siht, 

der  senewen  er  der  sichte  gibt, 

man  welle  si  zer  biuge  er  denen 
20.    so  si  den  schuz  muoz  menen. 

swer  aber  dem  sin  maere  schiuzet, 

des  in  durch  not  verdriuzet 

(wan  daz  hat  da  ninder  stat, 

und  YÜ  gerümeclichen  pfat, 
25.    zeinem  oren  in,  zem  andern  für), 

min  arbeit  ich  gar  verlür, 

op  den  min  msere  drunge: 

ich  sagte  oder  sunge, 

daz  ez  noch  paz  vernseme  ein  boc 

odr  ein  ulmiger  stoc. 
Triginta  his  versibus,  si  oculis  animoque  lustrantur, 
Wolframus  iis  qui  audiunt  praecepta  quaedam  dare  videtur, 
quibus  cognitis  illi  perspicue  videant,  numero  se  adscribendum 
esse  eorum  poetarum,  qui  in  poematis  componendis  non  suam 
libidinem  et  arbitrium  sed  stabilem  ac  firmam  rationem  sequan- 
tur  eoque  magis  digni  sint,  qui  audiantur.  Nobis  quidem  nunc 
viventibus,  si  Wolframum  legimus,  opus  non  est  tali  disci- 
plinae  gener e.  Nam  a  pueris  in  Graecorum  et  Latinorum 
scriptorum  libris  haerentes  mature  adducimur  ad  contemplandas 
rationes,  quas  optimus  quisque  poeta  ad  poema  componendum 
eiusque  partes  bene  digerendas  adhibuerit.  Quo  fit,  ut  ratio- 
nes, quibus  poetae  alicuius  cura,  ut  ita  dicam,  regitur,  ex 
toto  eins  poemate  intellegere  discamus  neque  necesse  id 
habeamus ,  ut  poeta  perspicuis  vocibus  consilii  sui  rationem 
reddat.  Sed  Wolframi  aequalibus ,  cum  maximam  partem  nullis 
paene  nisi  natura  ac  vita  magistris  uterentur  neque  aestheticae 

quae  dicitiir  non  essent  rüdes,  declarandae  erant  causae,  cur, 
si  poematis  natura  ita  ferret,  modo  praetermitteret  poeta 
silentio  quae  auditoribus  dicenda  viderentur,  modo  narraret, 
quae  viderentur  digredi  ab  ipsa  yia  poematis.  In  utramque 
partem  Wolframus  huic  officio  suo  satisfecit.  I^am ,  ut  exempla 
huius  rei  afferam,  ineunte  libro  septimo  (Parz.  338,  1  —  30), 
ubi,  ut  ad  Gawanum  celebrandum  aggrediatur,  Parzivalem 
paulisper  de  scaena  dimittit,  huius  consilii  causas  explanavit; 
sicut  versibus  supra  transcriptis  copiose  exsecutus  est,  quid- 
nam  esset,  cur  de  gradalis  arce  eiusque  incolis  illo  loco  non 
plura  enuntiaret,  quam  quae  protulisset.  Haec  vero  causa 
quem  ad  modum  exponatur,  cognoscemus,  si  proprius  nunc 
accesserimus  ad  locum  nostrum  rimandum. 

Priores  eins  versus  ad  septimum  nihil  videntur  habere, 
quod  intellectu  difficile  sit.  His  quidem  poeta  noster  eos  qui 
audiunt  certiores  fieri  vult,  postea  eos  cognituros  esse,  quis 
sit  ille  senex  cuius  modo  mentionem  fecerit;  praeterea  nomina 
et  regis  et  arcis  et  terrae  se  tum  cum  illis  communicaturum 
esse,  cum  cursus  et  ratio  poematis  tempus  talia  proferendi 
tulerit,  idque  perspicue  (bescheidenlichen),  sine  confusione  (äne 
strit)  ac  sine  ulla  mora  (äne  allez  für  zogen).  Hanc  promis- 
sionem,  qua  auditoribus  spes  postea  nomina  cognoscendi  osten- 
tatur,  poeta  octavo  versu  concludit  ich  sage  die  senewen  äne 
hogen,  quo  si  verbum  e  verbo  yertas  nihil  aliud  dicit,  nisi  se 
quasi  nervum  sine  arcu  narrare ;  quemque  versum  haud  facile 
intellegere  possis  nisi  eorum,  qui  statim  insequuntur,  rationem 
habeas.  E  sequente  vero  versu  continuo  perspicimus,  comme- 
morationem  illam  nervi  atque  arcus  parabolae  loco  accipiendam 
esse,  id  quod  poeta  ipse  diserte  praecipit,  cum  versu  9.  dicit 
diu  se?iewe  ist  ein  lispel ;  quo  nomine  maiores  nostros  et  fabu- 
lam  et  proverbium  et  praeambulum  et  parabolam,  sicut  hoc 
ipso  loco,  appellare  consuevisse  iam  C.  Schulzius  apud 
Hauptium  8,  377  exposuit.  Iam  poeta,  posteaquam  sie  an- 
nuntiavit,  se  parabola  uti,  eam  accuratius  explanare  ingreditur, 
cum  versibus  10.  et  11.  huncce  in  modum  dicit 
nu  dunket  iuch  der  böge  snel: 
doch  ist  sneller  daz  diu  senewe  jaget. 

Quod  si  verbnm  de  verbo  vertas,  corum  versmim  haec 
sententia  est:  *si  vos'  —  ita  enim  poeta  eos  qui  audiunt  affa- 
tur  —  *^arcimi  contemplamini ,  recte  vobis  celer  appellari  vide- 
bitur,  sed  id,  quod  nervo  impellitur  i.  e.  sagitta,  celerius  est.' 
Hoc  quideni  contrarium,  quo  poeta  hoc  loco  celerem  arcum 
sagittae  celeriori  opponere  videtur,  minime  intellegitur  vel 
adeo  nullum  omniöo  est.  Celeritatem  enim  quam  tandem  ob 
causam  quisquam  arcui  assignare  possit,  nisi  quod  arcu  efficitur, 
ut  sagitta  celerrime  evolet?  Itaque  hae  duae  celeritates  et 
arcus  et  sagittae  nullo  modo  contrariae  inter  se  esse  queunt. 
Aliud  quid  igitur  poetam  bis  versibus  dicere  voluisse  quis 
non  crediderit?  Cuius  yerba  si  diligentius  consideramus ,  po- 
steriore versu  sane  de  sagitta  loquitur,  ita  tamen,  ut  peri- 
phrastica  locutione  bis  vocabulis  eam  significet  daz  diu  senewe 
jaget.  Hoc  quidem  multum  interest.  Hac  enim  circuitione 
nomen  senewe  acrius  effertur  atque  ita  proprie  neryus  arcui 
opponitur;  atque  haec  duo  ut  sibi  invicem  opponerentur,  id 
poetam  egisse  apparet.  Quamquam  verba ,  quibus  hoc  oppositum 
exposuit,  non  prorsus  rationi  consentanea  sunt.  Ut  enim  accu- 
rate,  quod  sentiebat,  enuntiaret,  post  versum  de?^  löge  ist  snel 
ita  ei  pergendum  fuit  diu  seneive  ist  sneller.  Yerum  tarnen 
ut  res  comparata  melius  quasi  sub  oculorum  aspectum  subice- 
retur,  poeta  noster,  hanc  vocum  aequabilitatem  aspernatus, 
appellationem  sneller  huic  rei  attribuit ,  quae  nervo  intento  cele- 
riter  propellitur,  eo  tamen  modo,  ut  illa  quam  in  animo  habe- 
bat inter  nervum  et  arcum  oppositio  nequaquam  obscuraretur. 

Cum  vero  Wolframus  arcum,  id  quod  demonstraA'imus, 
nervo  oppositum  esse  vult,  arcum  videlicet  non  totum  illud 
quo  tela  emittuntur  instrumentum  dicit,  sed  tantummodo  soli- 
dam  et  curvatam  eins  partem.  Quao  omnia  si  spectes ,  horum 
versuum  sententiam  sie  fere  possis  Latinis  vocibus  reddere: 
*Intuentibus  vobis  curvatam  arcus  partem  et  nervum  cum  ea 
comparantibus ,  placebit  fortasse  credere,  in  vi  curvatae  il- 
lius  partis  praecipue  causam  positam  esse,  cur  sagitta  tanta 
celeritate  aerem  pervolet,  itaque  cam  maxime  dignam  vi- 
deri,  quae  cclcris  appelletur.  Attamen  maiorcm  celeritatem 
nervo      esse     tribuendam;      eum     enim     proprie     esse,     qui 


19 

sagittam    impellat,     atque     ita     velocitate     arciii    esse    prae- 
ferendum.' 

Aliud  quid  auctor  his  versibus  dicere  velle  non  potest. 
Hoc  ex  insequentibus  etiam  versibus  perspicitur,  unde  cogno- 
scimus,  qua  mente  poeta  parabola  de  nervo  et  arcu  utatur, 
quid  cum  iis  comparet  eaque  similitudine  illustrare  velit.  Ita 
enim  rem  explicare  pergit 

ob  ich  iu  rehte  hän  gesaget, 

diu  senewe  gelichet  mseren  sieht: 

diu  dunkent  ouch  die  Hute  reht. 
15.    swer  iu  saget  von  der  krümbe, 

der  wil  iuch  leiten  ümbe. 
Qui  versus  sie  fere  nobis  videntur  interpretandi  esse: 
*^Si  haec  mea  sententia  de  arcu  et  nervo  vobis  probatur ,  rectus 
nervus  cum  iis  narrationibus  conferendus  est,  quae  rectum 
semper  cursum  sequuntur,  nullis  insertis  ambagibus,  ac 
propterea  hominibus  probantur  et  placent.  Sed  quicumque 
poeta  vobis  quaedam  referens,  de  curvitate  (von  der  Tcrünibe), 
hoc  est  de  eiusmodi  rebus  narrat,  quae  a  propria  narratione 
digrediautur,  animos  vestros  in  errorem  inducturus  vel  confu- 
surus  est;  huius  quidem  narrationem  arcui  comparare  possis, 
qui  minoris  aestimandus  est,  quam  rectus  nervus,  cuius  natu- 
rae  directa  narratio  similis  videtur.'  Quid  poeta  noster  hac 
similitudine  efficere  velit,  facile  potest  cognosci;  quippe 
nihil  aliud,  nisi  auditores  intellegere  vult,  qua  de  causa  accu- 
ratiorem  de  gradalis  arce  eiusque  incolis  expositionem,  qua  hoc 
loco  narrationis  cursus  confunderetur,  in  posteriorem  poematis 
partem  differendam  esse  censeat;  se  in  narrando  certum  consi- 
lium,  rationem,  ordinem  rerum  sequi,  nulHs  ambagibus  adhibi- 
tis ,  itaque  non  arcui  sed  nervo  similem  narrationem  instituere 
idque  eam  ob  causam,  quod  auditoribus  placere,  non  confundere 
cupiat  eorum  animos. 

Huic  parabolae  auctor  hos  versus  adiunxit,  qui  sequuntur 

swer  den  bogen  gespannen  siht, 

der  senewen  er  der  sichte  gibt, 

man  welle  si  zer  biuge  erdenen, 
20.     so  si  den  schuz  muoz  menen. 

2* 

Versus  eos  cum  nee  Schulziiis  nee  Simrockiiis  ita  verte- 
rlnt ,  nt  quod  sentiat  poeta  perfecte  intellegi  possit ,  operae  pre- 
tium  yidetur  eos  diligentius  perquirere.  Ac  primam  intellegendi 
difficultatem  iam  duo  primi  versus  offerunt,  quae  in  partieipio 
verbi  spanne,  spien  in  primo  versu  posita  esse  mihi  yidetur. 
Si  enim  hoc  eodem  sensu  accipias,  quo  verbum  spannen  hodie 
usurpatur,  ut  significet  "^ad  sagittam  wipelleiidam  intendere, 
versus  hanc  sententiam  praebent.  ""Quisquis  arcum  intentum 
viderit,  nervo  rectitudinem  attribuet  vel  concedet  nervum 
rectam  lineam  efficere.'  At  eiusmodi  locutionis  nulla  ratio  est. 
Constat  enim,  nervo,  si  ita  intentus  sit,  non  rectam,  sed 
potius  curvam  lineam  vel  angulum  formari;  nemo  igitur  fuerit, 
qui  talem  nervum  dixerit  rectum.  Quapropter  iam  hinc  con- 
cludi  poterit,  Wolframum  verbo  spannen  aliud  quid  significasse 
quam  ^ad  sagittam  miUendam  intendere^  quem;  quidem  actum 
alio  loco  verbo  ziehen,  in  2;^e/^e;^.  denotavit.  ^) 

Quae  cum  ita  sint,  rectius  haud  dubio  intellegitur  poeta, 
si  dicere  putatur  non  de  arcu  iamiam  intento,  sed  de  eo,  qui 
contento  nervo  instructus  est.  His  igitur  Latinis  vocabulis 
'  contento  nervo  instructus  significari  existimamus  idem  quod 
Wolframus  notat  gespannen  vocabulo.  Qua  in  re  mirum  tamen 
cuipiam  potest  videri,  quod  poeta  noster  contentum  nervum, 
qui  nostratium  sententia  cuiusque  arcus  est  proprius,  singulari 
vocabulo  ad  arcum  addiderit.  Sed  videamus,  num  etiam 
Wolframi  aequales  mirati  id  esse  putandi  sint.  Mihi  quidem 
non  videntur.  Nam  instrumentum ,  quo  apud  maiores  sagitta- 
rius  utebatur ,  constabat  ex  arcu  et  ex  nervo ,  cuius  altera 
pars  alteri  tan  tum  arcus  ramo  firme  deligata  et  astricta  erat,  al- 
tera vero,  quae  in  tendiculam  vel  annulum  exibat,  ad  alterum 
ramum  non  annectebatur  neque  contendebatur,  nisi  tum,  cum 
sagittandi  necessitas  postulaverat.  Quam  rem  ita  se  habuisse 
testimonia  sunt  daemonum  arcus ,  qui  picti  inveniuntur  in  nona 


1)  Wilh.   18,   19     swie  si  heteii  in  gezogen 

mit  künste  manegen  starken  bogen, 
ir  läzen  unde  ir  ziehen 


wart  in  gar  vergolten. 

eariun  tabularum ,  quae  Hoiio  delicianim  ,  llbro  ab  Herrada 
de  Landsperg  conscripto  (ed.  Engelhard t.  1818.  cf.  Wackema- 
nagelii  bist.  litt.  Theot.  p.  95)  praecipue  decori  sunt.  Quos 
arcus  eo  modo,  quem  descripsimus ,  instructos  qui  spectaverit, 
Wolframum  non  iudicabit  aliquid  supervacaneum  dicere,  cum 
arcui,  cuius  mentionem  facit,  nervum  contentum  diserte  attri- 
buat;  quod  nisi  fecisset,  baec  tantum  fortasse  dicens  swer  den 
bogen  siM ,  aequales  eins  poterant  dubitare,  utrum  diceret  de 
arcu,  cuius  nervi  alter  finis  solutus  penderet,  an  de  eo,  qui 
nervum  baberet  utrimque  contentum. 

Versus  igitur  quattuor  17  —  20  boc  modo  converti  pote- 
runt.  'Qui  arcum  viderit  contento  nervo  instructum,  rectam 
lineam  boc  nervo  effici  concedet,  excepto  eo  temporis  momento, 
cum  nervus  ad  impellendam  sagittam  tenditur  ita  ut  curvatu- 
ram  formet.'  Deest  quidem  in  Sangallensi  libro  versui  19. 
particula  ne ,  quae  exceptionem  significans  in  Monacensi  iisque 
qui  cum  eo  faciunt  libris  legitur;  sed  baue  particulam  a  scri- 
ptoribus  iam  mature  deleri  solitam  esse  ex  Wackernagelii  bac 
de  re  disputatione  (cf.  HofFmanni  fundgr.  1,  279)  iam  diu 
notum  est. 

Postquam  igitur  versus,  quod  attinet  ad  singulorum 
vocabulorum  significationem ,  interpretati  sumus,  nibil  aliud 
restat,  nisi  ut  quaeramus,  quam  sententiam  poeta  noster  iis 
subiectam  esse  velit  et  qua  de  causa  eos  parabolae  de  nervo 
et  arcu  adiunxerit.  Ad  quod  respondere  non  sane  difficile 
videtur.  Scilicet  fieri  potuit,  ut  aUqiiis  de  Wolframi  auditori- 
bus,  cum  curvum  arcum  et  rectum  nervum  inter  se  compara- 
tos  audiret,  nerv'um  omni  modo  rectum  existimare  dubitaret, 
quippe  qui  in  sagitta  impellenda  desineret  rectam  lineam  eflB- 
cere  ac  p#feus  in  curvam  transiret.  Cui  auditorum  dubitationi 
priusquam  oriretur  ut  occurreret,  poeta  parabolae  suae  expli- 
candi  gratia  versus  17  —  20  adiunxit ,  cum  rectitudinem  nervi 
ei  tantum  puncto  temporis  tribueret,  quo  is  arcui  stricte 
annexus  esset,  id  vero  tempus  excluderet,  quo  in  emittenda 
sagitta  nervus  curvaretur. 

Priorem  banc  partem  Parzivalis  capitis  241.  postquam 
studuimus    explicare,    ad   alteram    transeamus    contemplandam- 

Convenit  enim  hoc  caput  in  duas  partes  dividere  idque  propterea 
quod  poeta,  particula  adversativa  aber  usurpata,  a  versu  21. 
ad  nova  dicenda  aggreditur.  Etenim  usque  ad  versum  20. 
quae  sensit  de  optimo  narrandi  genere  parabolice  dixerat; 
dixerat  igitur  de  poeta  eiusque  officiis ,  quae  ei  explenda  essent, 
ut  iis  qui  andiunt  satisfaceret.  A  versu  autem  21.  oratio,  poe- 
tis  quasi  suadens  ne  fabulam  narrent  socordibus  auribus,  in 
auditore  non  attento  describendo  versatur,  minime  digno,  cui 
quid  narretur.  Qua  descriptione  poeta  noster  eos  qui  audiunt 
hortari  haud  dubie  Yoluit ,  ut  narrationem  suam  benigno  erecto- 
que  exciperent  animo. 

Accedamus  igitur  ad  versus,  quibus  hortatio  illa  conti- 
netur,  ipsos  perspiciendos ,  quos  implicata  dictione  abundare 
apparet.  Quae  difficultas  in  construendis  sententiis  iam  a  primo 
horum  versuuni  conspicua  est;  nam  si  quis  audierit  versum 
21.,  cuius  haec  sunt  vocabula  swe?'  aber  dem  sin  mcere  schiiizet 
i.  e.  *^sed  qui  in  eum  narrationem  suam  quasi  telum  dirigit,' 
cuiusque  vocabulo  dem,  quod  iotum  fert  acutum,  auditorem 
significari  manifestum  est,  sperabit  continuo  secuturum  esse 
pronomen  relativum ,  quo  hie  auditor  accuratius  describatur.  öed 
poeta,  hanc  exspectationem  frustrans,  ita  narrare  pergit,  ut, 
si  Sangallensis  libri  lectio  probatur ,  subsequentia  non  voci  dem 
accommodet,  sed  ad  nomen  mcere  in  fine  huius  versus  collocatum 
referat,   id  quod  hi  versus  testantur 

swer  aber  dem  sin  msere  schiuzet, 
22.    des  (sc.  m(jeres)  in  durch  not  verdriuzet 

(wan  daz  hat  da  ninder  stat, 

und  vil  gerumeclichen  pfa?t, 
25.  zeinem  ören  in,  zem  andern  für)  — . 
Insolita  illa  atque  inopinata  ratione,  qua  veraBs  22.  prae- 
cedenti  adiunctus  est,  iam  maiores  offensos  esse,  ex  varietatc 
lectionum  patet.  In  libro  enim  Sangallensi  eiusque  affinibus 
exstat  ineunte  versu  22.,  ut  vidimus,  lectio  des  in,  reliquis 
autem  codicibus  lectiones  exhibentur  da  ins,  des  uns,  das  ins, 
quarum  lectionum  nullam  Lachmanno  arrisisse  cöniecturae  ab 
ipso  i)ropositae  testes  sunt.  Etiamsi  autem  lectiones  da  ins, 
des  uns,   das  ins,    quippe   parum  aptae,    a   docto   illo    homine 

recte  repudiatae  sunt,  diibitari  tarnen,  opinor,  potest,  num 
etiam  lectio  Sangallensis  des  in  sit  reicienda  et  coniecturae 
dens  =  den  es,  ut  reliquas  coniecturas  quarum  auctor  est 
Lachmannus  praetermittam ,  postponenda  sit.  Concedendum 
quidem  est,  lectione  des  in  accepta,  orationem  parum  eleganter 
et  expedite  decurrere  videri.  Xam  versii  swer  aber  dthn  sin 
moere  schiuzet  audito ,  pronomen  relativum ,  quod  vocabulo  dem 
respondeat,  desideratur;  quod  desiderium  coniectura  dens ,  quae 
artius  applicetur  ad  yocabulum  dem,  optime  expleri  Lachman- 
nus praeclare  cognovit.  Verum  si  rationem  habeam  subsequen- 
tis  versus  23.  wan  daz  hat  dd  ninder  stat,  cuius  vocabulum 
daz  ad  vocabulum  mcere  in  versu  21  est  referendum,  facere 
malim  cum  lectione  des  in,  idque  ob  eam  causam,  quod  des  i7i 
lectione  probata  transitus  ad  vocabulum  quod  seqiütur  daz 
facilius  effici  mihi  quidem  videtur,  quam  si  coniecturam  Lach- 
mannianam  dens  accipias,  quae  hoc  sane  praecipuum  habet, 
quod  cum  praeeunte  vocabulo  dem  artiore  vinculo  copulatur. 
Secum  igitur  quisque  ex  his  deliberare  poterit,  utrum  cum 
Lachmanno  stare  velit  an  cum  libris  Dd  inscriptis.  Sed  nobis 
postquam  de  lectionibus  satis  diximus  iam  ad  sententias 
Wolframi  explicandas  redire  placet,  qui  versibus  21 — 25. 
haec  fere  dixit.  *Sed  qui  in  eum  dirigit  telum  narrationis, 
cuius  (sc.  narrationis)  eum  (sc.  auditorem)  gravi  aliqua  de 
causa  piget  (pigere  autem  eum  hinc  maxime  perspicimus ,  quod 
narratio  in  eins  animo  stabilem  fixamque  sedem  nusquam  in- 
veniat,  sed  potius  in  viam  incidat  spatiosam,  in  qua  liberius 
agitari  possit  ita  ut  vixdum  alteram  aurem  ingressa  sit,  cum 
iam  ex  altera  evolaverit)  .  ^  Haec  igitur  sententia ,  quam  poeta 
noster  primo  versu  explicare  ingreditur,  statim  sequente  inter- 
rumpitur  additamento,  quo  nomen  mcere  accuratius  illustratur 
et,  quomodo  ab  auditore  minus  attento  narratio  accipiatur, 
exponitur. 

Oratio  autem  his  versibus  insertis  interrupta  producitur 
versu  26  sq.,  quibus  poetam  nostrum  apparet  explicare,  quantulum 
qui  istiusmodi  auditoribus  fabulam  enarret  apud  eos  profieiat. 
Sed  ratio  tamen,  qua  sententiae  partes  interpositione  divul- 
sas   Woltramus    copulavit,    alia    est    quam  quae  cxspectetur. 

Proprie  enim  protasi,  quae  a  pronomine  5^^^r  incipit,  aptissime 
pronomen  det^  in  principio  apodoseos  responderet.  Sed  Wolfra- 
mus  pro  eo  poeta ,  quem  hoc  pronomine  der  significari  oportuit, 
se  ipsum  ex  insperato  inserit;  quippe  se  talem  poetam  accipi 
vult,  cui  minime  placeat  socordibiis  auditoribus  aliquid  narrare. 
Vulgari  igitur  dicendi  lege  neglecta  non  haec  pronuntiat 
der  verlür  sin  arheit  *^is  operam  prorsus  perderet/  sed  nova 
conformatione   sententiae  Inmcce   in  modum  dicere  pergit 

min  arbeit  ich  gar  verlür, 

op  den  min  msere  drunge: 

ich  sagte  oder  sunge, 

daz  ez  noch  paz  vernseme  ein  boc 

odr  ein  ulmiger  stoc. 

Quibus  versibus  haec  dici  videntur.  *^ Operam  prorsus 
perderem,  si  fabula  mea  huiusmodi  auditori  instare  vellem 
eumque  onerare;  sive  narrarem  sive  cantarem,  multo  quippe 
melius  ab  hirco  intellegerer  aut  ab  trunco  carioso,  quam  ab 
illo.  Yocabulum  ulmic  explicantes  et  Schulzius  et  Simrockius 
ad  ulmum  arborem  perperam  retulerunt;  quem  errorem,  si  ea 
legere  noluere,  quae  apud  Beneckium  III,  178^  apud  Grim- 
mium  gr.  I^,  156,  apud  GraffiumI,  249  litteris  mandata  sunt, 
efFugere  tamen  potuerunt,  si  varietatem  lectionum  reputassent. 
Lectiones  enim  f ulmiger ,  vil  vuler,  quae  libris  Gg  exhibentur, 
cum  pro  raro  vocabulo  ulmic  vocabulum  viä ,  quo  usitatiore 
idem  significatur,  substituerunt ,  poetam  satis  perspicue  inter- 
pretatae  sunt. 

Sic  posteaquam  alteram  quoque  capitis  partem  explicandi 
finem  fecimus,  utile  videtur,  paucis  ea  animo  complecti,  quae 
Wolframus  totius  capitis  argumento  voluerit  declarare.  Itaque, 
si  quae  singulis  dixit  partibus  perlustramus ,  primum  videmus 
agi  de  quovis  poeta,  qui,  quae  narrat,  ordine  exponit,  deinde 
de  eo,  qui  narratione  circuitibus  cumulata  eoruni  qui  audiunt 
animos  conturbat  attpe  confundit,  denique  de  eo,  qui,  cum 
minus  attento  fabulam  narret,  operam  perdit.  Quorum  poeta- 
rum  cum  nee  secundum  nee  tertium  imitaturum  se  esse  Wolf- 
ramus  satis  claro  significet,  auditores  optime  monet,  ut  et  ordine 

se  narrare  confidant  et  attente  audiant.  Quae  praecepta  poeta 
noster,  ut  iam  supra  demonstraYimus ,  hoc  Parzivalis  loco  eam 
ob  causam  inseruit,  ne  auditores,  si  gradalem  eiusque  custodes 
eo  ipso  loco  accuratius  illustratum  irifrustra  speravissent ,  temere 
secum  altercarentur/)  sed  attentis  animis  se  audire  pergerent- 
Neque  hoc  solum  loco,  sed  etiam  Parz.  cap.  805.  poeta 
noster  narrationem  siiam  considerate  dispositam  rectaque  per- 
gentem  cum  nervi  rectitudine  comparavit.  Etenim  paulo  ante 
illud  Caput  postquam  uberius  expositum  est,  quem  ad  modum 
Parzival,  rex  gradalis  factus,  cum  coniuge  et  Loherangrino 
filiolo,  tandem  repertis,  ad  gradalis  arcem  rediturus  Sigunam 
adierit  mortuamque  inventam  condiderit,  hi  versus  narrationi 
illi  adiciuntur,  Parz.  cap.  805,  11  sq. 
der  herzog-e  Kyot 

wesse  wenc  umb  siner  tohter  tot, 

des  künec  Kardeyzes  magezoge. 

ez  ist  niht  krump  also  der  böge, 

diz  maere  ist  war  unde  sieht. 

si  täten  do  der  reise  ir  reht, 

bi  naht  gein  Munsalvsesch  si  riten. 
Quos  versus  qua  de  causa  Wolframus  narrationi  inserue- 
rit,  ex  eo  quem  supra  interpretati  sumus  loco  satis  perspicue 
apparet;  ita  quidem  ut  superior  ille  locus  huius  illustrandi 
gratia  paene  necessario  requiratur.  Fieri  enim  potuit ,  ut  audi- 
tores,  Sigunae  morte  memorata,  se  etiam  de  Kioto,  Sigunae 
patre,  inprimis  quo  modo  filiae  obitu  affectus  ille  fuerit,  ali- 
quid comperturos  esse  sperarent.  Quibus  talia  exspectantibus 
ut  satisfaceret ,  poeta  noster  paucis  quidem  Kioti  fecit  mentio- 
nem,  ita  tamen,  ut  causam  afferret,  cur  in  eins  luctu  illu- 
strando  commorari  non  posset ,  Kiotum  dicens  ignorasse ,  liliam 


1)  cf.  Parz.  cap.  452,  29 

an  dem  ervert  nu  Parzivdl 
diu  verholnen  maere  umben  gral. 
Swer  micli  dervon  e  fragte 
unt  drumbe  mit  mir  bägte, 
ob  ichs  im  niht  sagte, 
umpris  der  dran  bejagte. 

esse  mortuam.  Ee  vera  autem  Kioti  luctum  propterea  silentio 
praetermisit ,  quod  rebus  minoris  momenti  narrationi  interposi- 
tis  rectum  fabulae  cursum,  nervi  naturae  similem,  illo  loco 
confundi  noluit,  id  quod  perspicuis  liis  vocibus,  quae  summam 
poesis  AVolframianae  egregrie  comprehendunt  et  ingeniosam 
eius  artem  et  iudicium  evidenter  declarant,  auditores  parabola 
iam  usurpata  iterum  usus  docuit 

ez  ist  niht  krump  also  der  böge, 

diz  msere  ist  war  unde  sieht. 


III. 

His  disputatis  ad  Parzivalis  locum  venio  tractandum, 
quem  iamiam  abhinc  tribus  fere  annis  opusculo  meo  (p.  33  sq.) 
explicare  studui.  Versus  autem,  quorum  argumentum  mihi 
videtur  dignum,  de  quo  iterum  disputetur,  leguntur  Parz. 
cap.  481,  vv.  19  —  26. 

wir  gewunnen  Geon 
20.     ze  helfe  unde  Fison, 

Eufrätes  unde  Tigris, 

diu  vier  wazzer  üzem  pardis, 

so  nähn  hin  zuo  ir  süezer  smac 

dennoch  niht  sin  verrochen  mac, 
25.     ob  kein  würz  dinne  quseme, 

diu  unser  trüren  nseme. 
Hi  versus ,  qui  conti nentur  in  narratione  Trevrizentis  de 
remediis,  quae  gradalis  custodes  ad  Anfortasium  regem  adhi- 
bebant  sanandum,  de  paradisi  fluviorum  natura  agunt  salubri. 
Etenim  regi  suo  auxilium  se  laturos  esse  sperantes ,  gradalis 
nuntii  proxime  paradisum  ex  eius  fluviis  aquam  illic  hauserant, 
ubi  propria  aquac  dulccdo  cvancscere  nondum  potuerat.  Sed 
herbarum  salubrium,  quas  undis  fluviorum  paradisi  ad  se  dela- 
tum  iri  illi  speraverant,  nuUam  repererunt  atque  ita  operam 
perdiderunt.  Quae  Trevrizentis  narratio  ut  fabulis  eiusdcm 
generis    aliquatcnus   illustraretur ,   ea    commcmoraveram ,   quae 

in  Lamberti  clerici  Alexandro  poemate,  Weismanni  opera  edito, 
w.  6463  —  6623  de  Alexandri  itinere  ad  paradisum  expugnan- 
dum  siiscepto  referuntur.  Fabula  enim  illo  loco  exhibita,  qua 
Euphrates  poma,  frondes,  flores  undis  suis  devexisse  dicitur, 
idonea  mihi  aliquo  modo  videbatur,  quae  cum  eorum  versuum, 
quos  supra  transcripsimus ,  argumento  compararetur.  Neque 
inepte ,  opinor ,  cum  eo  contuleram  eam  quoque  fabulam ,  quae 
Kicodemi  evangelii  apocryphi  (cf.  codex  apocr.  JJ'ovi  Testamenti  a 
Thilone  editus)  capite  XIX  continetur  spectatque  ad  Sethum  ab 
Adamo  patre  moribundo  ad  paradisum  eo  consilio  missum,  ut 
oleum  ex  arbore  misericordiae  patri  sanandi  causa  acquireret. 
Illae  vero  duae  fabulae,  quamquam  cum  hac  in  Parzivale  nar- 
rata  haud  dubie  ex  uno  et  eodem  fönte  emanarunt,  eo  tamen 
ab  illa  differunt,  quod  Nicodemi  evangelio  non  memorantur 
fluYÜ  paradisi,  Alexandro  vero  poemate  Euphratis  nee  plantis 
neque  undis  vis  attribuitur  medica.  Fabula  igitur  de  paradiso 
apud  Wolframum  tradita,  qua  paradisi  flu^aorum  non  solum 
herbis,  sed  etiam  ipsis  aquis  iisque  prope  a  paradiso  dulcibus 
adscribi  videtur  vis  medendi,  se  praebet  uberiorem  optimeque 
respondet  iis  quae  de  sacris  fluminibus  olim  senserunt  homines. 
Antiquos  enim  libros,  quo  Parzivalis  locum  nostrum  accuratius 
intellegerem,  iterum  pervolvens,  narrationes  vel  opiniones  liic 
illic  deprehendi  expositas,  quae  ad  fabulae  a  poeta  nostro  me- 
moratae  partes  nonnullas  referendae  sunt.  Quae  ita  esse  etsi 
existimo,  minime  tamen  Wolframi  aut  Erancogallici  auctoris, 
quem  ille  secutus  est,  narrationem  statuo  emanasse  ex  iis 
libris,  qui,  similia  sane  tractantes,  fortuito  tamen  in  manus 
meas  inciderunt.  At  libri  illi  haud  dubie  testes  sunt,  poetam 
nostrum  vel  eins  auctorem  non  sua  protulisse  commenta,  sed 
fabulas  iamdiu  latissime  divulgatas.  Etiamsi  enim  fabulam, 
qua  Wolframus  saporem  paradisi  fluviis  dulcem  assignat,  vulgo 
receptam  esse  non  inveni  testimonia  certa,  nihil  tamen  impe- 
dit,  quominus  eam  antiquissimam  habeamus.  Quae  fabula 
quem  ad  modum  sit  nata,  facile  potest  ratione  concludi.  Quid 
enim  ?  Quid ,  cum  paradisus  locus  fecundissimus  et  amoenissi- 
mus  Mose  auctore  haberetur,  aptius  videri  poterat,  quam  sua- 
vem  paradisi  naturam  etiam  cum  aquis  inde  ortis  communicatam 

esse  ita,  ut  aquae,  in  paradiso  dulces,  paradiso  relicto  dulce- 
dinem  sensim  amittere  putarentur.  Neque  desunt  tractatus  de 
paradiso  terrestri  olim  conscripti,  quorum  auctores  de  paradisi 
fluviis  ita  sensisse  videmus.  Exstat  enim  e.  g'.  commentarius 
de  paradiso,  quem  scripsisse  dicitur  Moses  Barcepha,  episco- 
pus  Syrorum  in  Beth-ramam  et  Beth-ceno  ac  rerum  sacra- 
rum  curator  in  Mozal  sive  Seleucia  Parthorum,  qui  vixisse 
perhibetur  saeculo  post  Christum  natum  decimo  circa  annum 
DCCCC.  0  Commentarius  eins  de  paradiso,  in  partes  tres 
divisus,  interprete  ex  Syriaca  lingua  in  Latinam  Andrea  Masio 
Bruxellensi,  receptus  est  in  Max.  biblioth.  patrum  tom.  XVII, 
Lugduni  MDCLXXVII.  Cuius  tomi  in  pag.  467,  D  (commen- 
tarii  pari  I,  cap.  XXI.),  cursu  paradisi  fluviorum  explicato, 
haec  leguntur.  ''Ceteriwi  quod  ad  saporem  spectat,  ide?nne  Ulis 
aquis  maneat  apud  nos ,  qui  fuerat  in  Paradiso ,  an  minime : 
nos  pronuntiare  non  dubitamus ,  in  Faradiso  esse  gustatu  gra- 
tissimas  suavissimasque ,  inde  autem  p'ogressas,  pliirimum  siia- 
vitatis  amittere,  acredinis  vero  contrahere ,  cum  illud  Paradisi 
solum  laeta  Bei  precatiojie  heatum  et  felix  sit,  at  hoc  nostrum 
contra,  execratione  infelix  et  triste.  Quantu?n  igitur  interest 
inter  eum  fontem  cui  'bejiedicu?it  omnes ,  et  eufn  quem  nemo 
non  detestatur,  tantum  differt  suavitate  atque  amoenitate  illo- 
rum  fluviorum  sapor  quem  in  Paradiso  ab  eo  quem  apud  nos 
obtinent.  Nam  si  nostrates  aquae,  unius  eiusdemque  naturae 
cum  sint,  pro  soli  indole  per  quod  fluunt ,  dulciores,  amariores, 
insulsiores ,  salsiores  evadunt;  cur  non  existimdbimus  illos  quo- 
que  fluvios  tantisper ,  dum  per  heatissimum  ac  felicissimum  lo- 
cum  Paradisum  fluunt,  iucundissimo  atque  suavissimo  sapot^e 
esse  in  hoc  vero  execrabilis  nostrae  tt^actu  terrae  de  illa  sua- 
vitate plurimum  remitteref 

Haec  Mosis  Barcephae  de  paradisi  fluviis  opinio,  etsi 
eam  non  vulgarem  sed  suam  tantummodo  prae  se  fert,  eamque 
Wolframo   vel  eins   auctori  vix  notam  fuisse    statuendum   est, 


1)  Cf.  Philippi  Labbe,    Uiturici ,    societatis  Jesu  thcologi,  de  scri- 

ptoribus  ecclesiasticis ,  quos  attigit card.  Robcrtus  Bellarminus ,  phi- 

lologica  et  historica  dissertaiio.     Parisiis  MDCLX.  tom.  II,  pag.  95. 


tarnen  tarn  evidenter  cum  illis  congruit,  quae  Parzivalis  loci 
versibus  23  et  24  narrantur,  ut  facere  non  potuerim  quin  eam 
commemorarem.  Huc  accedit,  quod  ea  perspicue  docet,  qua 
ratione  eiusmodi  fabulae  diligenter  cogitando  et  concludendo 
olim  facile  natae  sint,  nee  dubitari  potest,  quin  fabula,  qua 
apud  Wolframum  exstante  paradisi  fluviis  dulcedo  adscribitur^ 
pari  modo  conficta  sit. 

Sed  haec  hactenus.  Solidiorem,  ut  ita  dicam,  causam 
haud  dubie  exhibet  ea  fabula,  quae  in  populis  pervagata  sacra- 
rum  aquarum  vim  laudat  medendi.  Quid  enim  videtur  rectius 
existimari  posse,  quam,  cum  aqua  omnis  propemodum  generis 
homines  vel  defatigati  vel  valetudine  afFecti  sanari  soleant^ 
hanc  vim  üs  praecipue  aquis  contineri,  quas  sacris  in  locis 
ortas  esse  yetus  est  opinio,  profecta  ex  pietate?  Hino  igitur 
vis  salutaris,  quam  paradisi  fluviis  populi  attribuerunt  orienta- 
les ,  hinc  fabula ,  quam  Wolframus  in  narrationem  suam  recepit. 
Si  vero  quaeritur,  quo  modo  haec  fabula  in  Wolframi  poema 
recipi  potuerit,  quasi  aenigma  quoddam  nobis  proponitur, 
doctioribus  hominibus  explicandum.  At  coniecturam  de  hac  re 
captam  proferre  nobis  licet.  Constat  inter  omnes,  res  in  Par- 
zivalis poemate  hie  illic  narrari,  quarum  in  Oriente  ortarum 
auctores  videntur  Arabes  fuisse,  qui  eins  fabulae  quae  de  gra- 
dali  est  patriam  i.  e.  Hispaniam  et  Franciae  partem  australem 
olim  obtinebant.  Quid  igitur  impedit,  quin  etiam  id,  quod 
apud  Wolframum  de  paradisi  aquarum  virtute  praedicatur, 
situm  esse  censeamus  in  opinione  Arabum,  qui,  si  Huetii 
testimonio  fidem  habeas ,  Euphratem ,  quod  iis  quoque  videbatur 
flumen  paradisiacum ,  praeter  ceteras  gentes  habebant  salutife- 
rum.  Scripsit  enim  P.  D.  Huetius,  cum  fuit  episcopus  Abrin- 
censis,  tractatum  de  situ  paradisi  terrestris  ad  academiae 
Franciae  socios  missum  receptumque  in  Thesauri  antiquitatum 
sacrarum  auctore  Blasio  Fgolino  editi  volumen  VII  (Venetiis 
MDCCXLYII),  ubi  pag.  Dlxvij  haec  exstant.  'Ceterum,  ut 
populi  Gangi  et  Nilo  virtutem  attribuerunt  sanctificandi  animas, 
sie  Euphrati  vututem  attjnhuerunt  restituendi  cotporibus  smii- 
tatem.  Et  Arabes  quidem  tarn  be?ie  de  undis  huius  fluvii  sen- 
tixmt ,  ut  ad  levandos  "omnis  generis   morbos  easdem  bibant  et 


so 

ififalhhile  contra  pestem  credajit  esse  medicamentum ;  idque  ex 
virtute ,  quam  in  Paradiso  terrestri  assumserint.  Et  quoniam 
eu?idem  effedum  fluvio  Hyphasi  tribmint,  FJiilostorgius  exinde 
probare  conatur ,  ipsum  Fhisonem  fuisse  et  ex  Faradiso  pro- 
fluxisse. 

Quo  ex  fönte  Huetius  haec  de  Arabibus  prolata  hause- 
rit,  nescimus;  sed  mfitiandum  videtur,  quem,  cum  addubitet, 
num  Philostorgius  Hyphasin  recte  pro  Phisone  habeat,  aliquo 
modo  criticum  in  distinguendis  auctoritatibus  iudicium  prae  se 
ferre  yideamus,  eum  prorsus  temere  yana  quaedam  effudisse. 

Philostorgius  autem  ille  ab  Huetio  reprehensus  Hyphasi 
non  solum  vim  medendi  attributam  esse  in  libro  de  historia 
ecclesiastica  confirmat,  sed  etiam  alius  fabulae,  qua  huius  flu- 
minis  origo  probetur  paradisiaca ,  mentionem  facit ;  quae  fabula, 
cum  ad  plantam  quandam  spectet  ex  paradiso  delatam,  quo- 
dam  modo  respondet  iis  quae  Lambertus  de  Euphrate,  Wolf- 
ramus  de  omnibus  quattuor  fluYÜs  paradisi  narravit.  Quapropter 
ex  re  videtur  esse ,  Philostorg-ii  locum  hoc  nomine  argumentandi 
causa  hie  subiungere.     Haec  enim  exstant  in  Philostorgii  eecl. 

hist.  (ed.Eeading,  CantabrigiaeMDCCXX)  lib.III,  cap.  10. 

6  vvv'^'Yq^aaig  Y.alov{.ievog  Troraf^iog,  ov  rj  ygacprj  Oeiacov  ovo- 
{.laCsi^  xal  avtog  tov  UaQaddoov  avaßXvL^cov,  £x  tcov  ^Aq- 
yiTOJCOv  (.lallov  zrjg  avavoXrjg  ^leqwv  ETtl  Trjv  {.ieorjf.ißQi(xv  (pal- 
veraL  qhov,  xal  dg  tov  ravTT^  coxeavov  to  qsI&qov  eioegev- 
y6f.i£vog,  dvTLKQv  TYjg  vrjGov  TaTtQoßdvrjg'  ov  Ttaqä  Tag  oyßag 
TOV  TtoTCXf^iov  EVQLöAEzai  TO  Xsyo/nEvov  KaQvocfvllov ,  eiTE 
y.aQ7rdg,  ute  öe  y.al  dv^og  TvyyavEi'  xal  fCETtiOTEvxaaiv  ol 
exELvr],  Tojv  ea  tov  UagaÖEiGOv  tovzo  öivÖQOv  Eivai'  xcd  yaQ 
y.at  rj  vtieq  avTOvg  yrj,  EQrjf.i6g  te  eöti  ÖEivcog  dnaöa  Y.al 
dy.aQ7iOTdTri'  h  di  tov  (pigsiv  tov  7tOTaf.iov  to  dvd^og,  etvl- 
dv^Xov  av  ELT]  cog  ovTog  6  jioTa}.iog  vTto  (scr.  vtveq  Valesii  con- 
iectura  probata)  yrjg  dymg  qeI,  (.irjöa/iiod^i  y.aTaöv6}.iEvog,   ov  ydq 

dv    TO    E/.Eld^EV    (fv6f.lEV0V    TjÖVVaTO    (pEQEiV,       V/Ei    ÖE   TL   TiCcl  dllo 

ov/iißoXov  Tr^g  jtaqd  tov  ITaQuÖEiGOv  yEYjQag  E7ti(.u^iag'  (faol 
ydg  (hg  edv  Tig  Tvypi  tcvqeto)  lavQot  cplEy6f.iEvog,  elg  tov 
TtOTaiiov  ßaTtTiodfiEvog,  TcagavTixa  tov  voarjf.iaTog  aTtcdXaT- 
TETac,     6    öa   Tiyqrig    ycal   Evq)qdTrig,    ölotl  ycaTadvovoi   Aal 

TtdXiv  dviayovoiv,  ovöev  sxei&sv  6vvavTaiy,oiiilL€iv  cog  6"Yq)a- 
Gig,  Hanc  Philostorgii  descriptionem ,  qua  Hyphasis  immerito, 
credo ,  iudicatur  Phison  Moseius ,  neque  ab  iis  quae  apud  Lam- 
bertum  de  Euphrate  plantas  trahente  memorantur  neque  ab 
opinione  legatorum  gradalis  de  herbis  ex  paradiso  delatis  ma- 
gnopere  abhorrere  apertum  est.  Sed  licet  omnes  hae  narratio- 
nes  communi  quasi  vinculo  contineantur ,  id  est  vulg-ari  opinione, 
qua  varii  populi  paradisum  esse  locum  omnium  fertilissimum, 
optimis  Tirtutibus  abundantem  nee  prorsus  praeclusum  homini- 
bus,  persuasum  babuerunt,  aliud  tarnen  Wolframus  narravit, 
aliud  Philostorgius.  Qui  quod  de  Caryophyllo  *)  planta  expo- 
nit,  originem  eins  inde  a  paradiso  repetitam  esse,  id  quidem 
non  dissimile  videtur  iis ,  quae  Parzivalis  loco ,  de  quo  disputa- 
mus,  de  paradisi  aquanim  herbis  leguntur.  Venim  tarnen  vim 
medendi,  quam  earum  herbanun  propriam  gradalis  nuntii  du- 
xerunt,  in  Caryophyllo  fuisse,  ne  verbo  quidem  Philostorgius 
memoravit.  Quae  cum  ita  sint,  longius  nobis  circumspiciendum 
erit,  num  quo  alio  ex  loco  documenta  nobis  suppeditentur  lit- 
teris  mandata,  quae  huic  Parzivalis  loco  ac^iuratius  respondentia 
ad  salubritatem  spectent  plantarum  e  paradiso  originem 
trahentium. 

De  fabula  a  Kicodemo  tradita,  qua  quidem  Sethi  iter  ad 
arborem  vitae  susceptum  explanatur,  iam  supra  diximus ;  quae 
quo  modo  cum  Wolframi  narratione  sit  comparanda  quibusque 
in  partibus  huic  videatur  esse  finitima,  alio  loco  studuimus 
explicare.  Sed  quamquam  alteram  narrationem  alteri  similem 
esse  negari  non  potest,  tarnen  in  Nicodemi  evangelio  mentio 
fit  nulla  paradisi  fluviorum,  sed  eorum  virtutem  vel  munus,  quo 
fluvios  Wolframus  exornatos  praedicavit,  in  illo  evangelio  ad 
Sethi  ipsius  personam  delatum  legimus.  Cuius  quidem  difFe- 
rentiae  cum  aliqua  saltem  ratio  habenda  sit,  adduci  non  pos- 
sumus,  ut  Nicodemi  fabulam  unicum  habeamus  fontem,  unde 
quae  apud  Wolframum  leguntur  manaverint. 


1)  Nomen  huius  plantae  Germanis  medii  aevi  non  fuit  ignotum ; 
cf.  et  Wilh.  Grimma  adnotatio  ad  Wisbadensium  glossarum  191  *"*  (apud 
Hauptium  6,  330)  et  Ben.  lex.  II,  298^  s.  v.  negelin. 

Huc  accedit,  quod  anquirentibus  nobis  alia  fabula  et  ea 
Libris  Sacris  tradita  est,  quae  cum  ad  fabulam  de  vitae  arbore 
spectat  tum  undarum  mentionem  facit  salutiferarum ;  qua  re 
Wolframo  eodem  iure  et  ea,  quae  Mcodemi  libro  referuntur, 
et  haec,  quae  iam  explicare  ingrediar,  narrationi  suae  exor- 
nandae  et  amplificandae  haud  absurde  intexere  licuit. 

Legitur  autem  haec  fabula  vel  potius  vaticinium  apud 
Ezechielem  prophetam ,  qui ,  libertate  ludaeis  captivis  promissa 
ac  nova  terra,  quam  occupaturi  sint,  novoque  in  ea  templo 
adumbratis,  libri  sui  cap.  XLYII,  v.  6  sq.  de  torrente  subter 
limen  templi  effluente  haec  loquitur ,  quae  in  Yulgata  editione 
huncce  in  modum  vertuntur.  ^ —  —  et  ediixü  me  et  convertit 
ad  ripam  torrentis,  Cumque  me  convertissem ,  ecce  in  ripa 
torrentis  ligna  multa  nimis  ex  utfaque  parte.  Et  ait  ad  me' 
aquae  istae,  quae  egrediuntur  ad  tumulos  säbuli  Orientalis  et 
descendunt  ad  plana  deserti,  intrahunt  mare ,  et  exibunt,  et 
sanatuntur  aquae.  Et  omnis  anima  vivens ,  quae  seipit,  quo- 
cumque  venerit  torrens ,  vivet:  et  erunt  pisces  multi  satis  post- 
quam  venerint  illuc  aquae  istae,  et  sanabuntur  et  vivent  omnia 
ad  quae  venerit  torrens.  —  —  Et  super  torrentem  orietur  in 
ripis  eins  ex  utraque  pai^te  omne  lignum  pomiferum :  non  defluet 
folium  ex  eo ,  et  non  deficiet  fructus  eius :  per  si?igulos  menses 
äff  er  et  primitiva,  quia  aquae  eius  de  sanctuario  egredientur: 
et  erunt  fructus  eius  in  cibum  et  folia  eius  ad  medicinam^ 
Deinde  cum  hac  Ezechielis  prophetia  conferendum  est  apoca- 
lypseos  loanneae  caput  XXII  ita  exordiens.  '^Et  ostendit  mihi 
fluvium  aquae  vitae,  splendidum  taviqua^n  crystallum ,  proce- 
dentem  de  sede  Dei  et  Agni.  In  medio  plateae  eius  et  ex  utra- 
que patzte  flwninis  lignum  vitae ,  aff'erens  fructus  duodecim ,  per 
menses  singulos  reddens  fructum  suiwi ,  et  folia  lig?ii  ad  safii- 
tatem  Gentium! 

Quae  duo  vaticinia  si  quis  diligenter  consideraverit ,  haud, 
opinor,  dubitabit  concedere ,  ea  non  minus  quam  Nicodemi  nar- 
rationem  Wolframi  sive  auctoris  eius  ingenium  stimulare  po- 
tuisse,  ut  gradalis  nuntios  ad  paradisi  flumina  remediorum 
quaerendorum  causa  missos  fingeret.  Etiamsi  enim  apud  Eze- 
chielem et  loannem  nee   paradisi  neque  aquarum   eius  nomina 


33 

leguntur ,  tarnen  utriusque  vatis  verba  ex  descriptione  paradisi 
aliqiiam  partein  repetita  esse  et  antiquis  de  paradiso  fabulis 
egregie  respondere  nemo  est  quin  videat.  Ac  probabile  videtur, 
qiiae  illis  vaticiniis  de  vitae  flumine  lignum  vitae  lambente  prae- 
dicantur ,  eadem  Wolframum  vel  eins  auctorem  ad  paradisi  flu- 
mina  transtulisse ,  quorum  nomina  certa  Moses  tradiderat  qui- 
busqiie  vicina  yitae  arbor  florere  pntabatur. 

His  disputatis  haud  scio  an  tempiis  sit,  iit  loci  ex  Parzivale 
tractandi  finem  faciamiis;  nam  verum  fundaraentum,  in  quo  argu- 
mentum illius  positum  fuerit ,  explorari  vix  poterit ,  coniecturas 
autem  de  hac  re  captas  satis  a  nobis  allatas  esse  existimamus. 
Tamen  his  de  Parzivalis  loco  a  nobis  demonstratis  pauea  adiung-an- 
tur  oportet,  quae  cum  pertineant  ad  yeterum  Persarum  opinionem 
de  ligno  immortalitatis  ac  parum  dissentiant  cum  Ezechielis  loan- 
nisque  visionibus,  non  sunt  ab  eo,  quod  quaerimus,  aliena. 

Testibus  enim  sanctis  Persarum  libris ,  cum  illo  perantiquo, 
qui  Avesta  inscribitur ,  tum  his ,  qui  inferiores  aetate  sunt ,  vete- 
res  Persae  montem  esse  putabant,  quo  regio  et  noctis  et  ventorum 
tam  frigidorum  quam  calidorum  et  fetoris  et  sordium  et  vaporis 
expers  occupabatur  et  ex  quo  fons  profluebat ,  qui  dicebatur  Ar- 
duisur  atque  omnium  quae  orbem  terrarum  irrigant  aquarum  Ca- 
put existimabatur.  Hoc  in  fönte  crescebat  planta,  quae  alba  Hom 
vel  Gokarn  arbor  nominabatur,  et  qua  qui  vescebantur  vitam  sibi 
conciliabant  aeternam.  Eo  quidem  loco,  quo  in  Avestae  libris,  quos 
ill.  Fridericus  Spiegelius  interpretatus  est  (Avesta,  die  heiligen 
Schriften  derParsen,  Leipzig  1852.  59),  de  Gaokerena  arbore 
sermo  est,  nulla  fit  mentio  aquae,  qua  lignum  illud  immortalitatis 
gigni  vel  ali  putabatur.  Yendidadi  enim  capite  XX  exordiente^ 
postquam  ea,  quae  Ahura  -  mazda  summus  deus  Zarathustrae  pro- 
phetae  quisnam  primus  fuisset  medicus  roganti  respondit,  enar- 
rata  sunt,  vv.  15  sq.  haec  tantum  leguntur,  quae  Öpiegelii  opera 
in  nostram  linguam  ita  translata  sunt  (I,  256):  Dann  brachte  ichy 
der  ich  Ahura -mazda  hin,  die  heilenden  Bäume  hervor.  Vide 
hunde?ie ,  viele  tausende,  viele  zeh?itausende.  Herum  um  den  einen 
Gaokerena.  Das  Alles  preisen  wir,  das  Alles  lobefi  wir,  das  Alles 
erbitten  wir  her  zu  diesem  Körper  des  Menschen.  Krankheit,  dich 
verwünsche  ich,  Tod,  dich  verwünsche  ich,  Leiden,  dich  verwünsche 

ich,  Fieber,  dich  verwünscheich.  cet.  Verum  in  libro  Bunde- 
hesch  inscripto  locus  exstat ,  quem  Spiegelius  nota  ad  Gaokerena 
vocabulum  adiunctalaudavit,  quoque  illa  nobis  tradita  sunt,  quae 
supra  diximus  de  Gokarn  planta  ex  fönte  qui  Arduisur  vocatur 
emergente  et  hominibus  impertiente  immortalitatem.  Quae  tra- 
ditiones  quanto  opere  conveniant  cum  iis ,  quae  apud  Ezecliielem 
et  loannem  leguntur,  non  oportet  demonstrari.  Similia  enim  Omni- 
bus bis  locis  legi,  quis  sit  qui  infitietur?  Sed  huius  similitudinis 
reconditam  causam  investigandi  hie  locus  non  est.  Hanc  ad  quae- 
stionem  alii,  qui  eam  sustinere  se  posse  confidant,  explicandam 
accedant.  Nobis  quidem,  qui  de  Parzivalis  loco  hie  loquimur 
atque  ad  eum  clarius  illustrandum  fabularum  illarum  mentionem 
fecimus ,  demonstrare  tantum  in  animo  fuit ,  ad  quam  antiquam, 
quam  sanctam,  quam  pervagatam  opinionem  ea,  quae  apud  Wolf- 
ramum  leguntur,  sint  referenda,  etiamsi  verus  fons,  ex  quo  poeta 
noster  vel  is ,  quem  ille  auctorem  secutus  est ,  narrationem  suam 
hauserit,  vix  poterit  aperiri. 


IUI. 

Ad  alium  transeamus  Parzivalis  poematis  locum ,  quem  ex- 
plicaturis  nobis  cavendum  est ,  ne  architectis ,  cum  quaestio  spe- 
ctet  ad  architecturam ,  risum  moveamus.  Sed  rideant  illi ,  si  nos 
errasse  animum  adverterint,  dummodo  ridentes  intellegant,  libros 
esse ,  qui,  etsi  sunt  de  rebus  architectonicis,  tamen,  sicut  Vitruvii 
opera,  penitus  perspici  ab  architectis  nequeunt,  nisi  qui  consu- 
lendi  causa  accesserint  ad  philologos.  Cum  igitur  nonnumquam 
accidat,  ut  architecti  facere  non  possint  quin  obtineant  philologo- 
rum  partes ,  quam  ob  rem  tandem  philologi ,  quaestionis  alicuius 
natura  adducti,  impediamur,  quominus  attingamus  architectu- 
ram ?  Versus  autem ,  quibus  res  continentur  architectonicae ,  ob- 
scuritate  aliquatenus  laborantes  Icguntur  Parz.  589,  1 — 4. 

Uf  durch  den  palas  einesit 

gienc  ein  gewelbe  niht  ze  wit, 

gegredet  über  den  palas  hoch: 

sinwel  sich  daz  umbe  zoch. 


35 

Sed  priusquam  ad  locum  ipsum  interpretandum  aggrediamur, 
pauca  de  iis  videntur  dicenda  esse,  quae  poeta  versibus,  qui  modo 
allatis  praemissi  atque  adiuncti  sunt ,  narraverit.  K^arratio  eius, 
Parzivalis  libro  Xu.,  cuius  particula  locus  est  noster,  exordiente, 
in  Gawani  versatur  describendis  doloribus  cum  corpus  eius  tum 
animum  vehementer  vexantibus.  In  lecto  enim ,  quem  servare  co- 
gitur,  ut  Tulnera  sanentur,  quae  arce  in  mirabili  cum  hostibus 
miro  genere  oriundis  depugnans  exceperat,  Gawanum  se  yolu- 
tantem  videmus ,  Orgelusiae  amore  tantopere  incensum ,  ut  nihil 
ipsi  longius  yideretur,  quam  nox,  dum  orientem  adspiceret  solem. 
Itaque  prima  luce  postquam  animo  perturbatus  surrexit  e  lectulo, 
ut  omnes  arcis  in  potestatem  suam  redactae  partes  cognoscat,  pa- 
latium  intrat  magnificum ,  cuius  in  descriptione  etiam  ii  leguntur 
quos  supra  inseruimus  versus.  Quibus  in  versibus  quae  a  poeta 
dicantur,  si  fieri  poterit,  postea  explicabimus ,  quam  cognoveri- 
mus  ea,  quae  in  narratione  illos  sequuntur.  Sequitur  autem  a 
versu  5.  descriptio  speculae,  qua  pulcherrimis  ornamentis  immo 
miraculis  abundante  palatium  instructum  esse  legimus;  quam  in 
speculam  se  conferens  Gawanus,  id  quod  legitur  Parz.  590,  2  sq., 
fingitur  a  poeta  his  verbis  durch  schouwen  gienc  Mr  Gdwdn  iifdaz 
warthüs.  Sola  praepositione  üf  hoc  loco  adhibita  nondum  quideni 
apertum  est,  speculam,  de  qua  sermo  est,  excelso  loco  exstru- 
etama  poeta  nostro  significari;  fit  enim  apud  Wolframum,  ut2n'ae- 
positioni  üf  eadem  fere  vis  subiecta  sit,  quam  habet  in  praepositio, 
sicut  Parz.  446,  9,  ubi  haec  leguntur  ez  was  üf  einem  grozen  wdlt. 
Kam  2// vocabulum  hoc  loco  in  praepositionis  partes  suscipere  vi- 
detur,  nisi  silva,  de  qua  poeta  loquitur,  non  pro  qualibet  silva 
sed  potius  pro  saltu  accipienda  sit.  Cum  autem  Parz.  595,  12  sq. 
Gawanus  de  specula  descendens  ad  palatium  redii-e  dicatur ,  fieri 
non  potest,  quin  speculam  supra  palatium  sitam  esse  fingas. 

Qua  cum  opinione  minime  pugnare  videntur  ea,  quae  Parz. 
589,  1  —  4  dicuntur,  qui  versus  supra  transscripti  haud  scio  an 
hoc  modo  sint  vertendi.  Jjf  durch  den  palas  einesit  gienc  ein 
gewelbe  niht  ze  wit  ""sursum  per  altitudinem  palatii,  cuius  partem 
aliquam  occupabat,  testudo  pertinebat  ita  constructa,  ut  inter 
binos  fines  arcus  testudine  formati  haud  amplum  intervallum  inter- 
cederet.'    Quae  testudo  subsequentibus  his  versibus  gegrtdet  über 

den  palas  koch :  sinwel  sich  daz  (sc,  gewelhe)  umhe  zoch  gradus, 
qui  supra  palatium  se  efferebant,  habuisse  atque  etiam  circum 
axem  se  rotavisse  dicitur.  Habes  igitur  bis  versibus ,  si  nostram 
eoriim  explicationem  probaveris,  descriptionem  scalarum  angu- 
starum ,  quae  fulciebantur  testiidine ,  quae ,  in  altum  elata  ac 
circum  axem  con versa ,  et  supra  et  infra  cum  erat ,  quicumque 
per  has  scalas  ascendebat.  Quod  aedificiorum  genus,  sive 
testudine  sive  alio  modo  exstructum,  nunc  dicimus  wendeltrep'pe , 
maiores  autem  dixerunt  wentilstein  i.  e.  tiirris  in  quam  per 
circuitum  ascenditur ,  Cochlea.  Cf.  Schmelleri  lex.  IUI,  106; 
Hauptii  ephem.  Y,  414,  v.  41. 

Etiamsi  autem  nostram  hanc  interpretationem  probabilem 
fore  speramus,  restat  tamen,  ut  circumspiciamus,  num  quid  prae- 
terea  momenti  nobis  ofFeratur,  quo  Wolframi  dicta  recte  a  nobis 
accepta  esse  confirmetur.  8i  cnim  fieri  poterit ,  ut  certo  auctore 
discamus ,  medii  aevi  homines  aedificare  solitos  esse  tales,  quas 
apud  Wolframum  describi  censemus,  scalas,  tum  demum  licebit 
statuere,  recte  nos  intellexisse  Wolframum.  At  quem  alium  quae- 
remus ,  a  quo  huius  rei  testimonia  petenda  existimemus ,  nisi  ar- 
cbitectos  eosque ,  qui  doctrina ,  subtilitate ,  industria  praediti ,  si 
qui  tales  fuerunt,  res  medii  aevi  arcliitectonicas  tractaverint  ?  Si 
vero  hoc  nomine  ad  architectorum  genus  animum  adverterimus, 
multos  eorum  cognoscemus  fuisse ,  qui  huic  medii  aevi  parti  illu- 
strandae  navarunt  operam  accuratcque  id  sunt  exsecuti.  Nemo 
tamen  accuratius  omnique  laude  digniiis  hanc  disciplinam  coluit, 
quam  VioUetius  cognomine  Le-duc,  Prancogallus ,  cuius  libri, 
qui  dictionnaire  raisonne  de  l'architecture  frangaise  du  XL®  au 
XYI*"  siecle  inscribuntur ,  a.  MDCCCLIV  Parisiis  edi  coepti  sunt. 
Quo  auctore  audito ,  cum  quemvis  huius  generis  scriptorem  dili- 
gentia arte  atque  ingenio  superet,  alii  consulantur  haud  necesse  erit. 

Keque  harum  rerum  perito  cuiquam  mirum  esse,  credo,  vi- 
debitur,  quod  Theotisci  poetae  intellegendi  gratia  quasi  peregre 
profecti  Francogallos  tanti  faciamus,  ut  eorum  opera  res  nostras 
illustrari  posse  existimemus.  I^otum  enim  est,  quam  propense 
Germani  iam  inde  ab  antiquissimis  temporibus  Francogallis  obse- 
cuti  sint,  quam  cupide,  inprimis  etjuitum  ordine  efflorescente, 
non  solum  vocabiija  Gallica  in  patriam  linguam  perperam  intro- 

diixerint ,  sed  etiam  mores ,  cultus ,  institiita ,  artes  a  Francogal- 
lis  sint  mutiiati.  Quo  factum  est ,  ut  tot  aedificia  et  sacra  et  pro- 
fana ,  sicut  aedes  catliedrales  et  arces ,  a  Germanis  medio  aevo 
exstruerentur,  quae  ab  exemplaribus  Francogallicis  pendent.  Xe- 
que  aliud  quidquam  causae  est,  cur  poematum,  quae  Germani 
poetae  equites  coufecerunt,  maxima  pars  argumentis  abundat 
Francogallicis.  Quae  cum  ita  sint,  recte  haud  dubie  facimus ,  si 
Francogallos  volumus  explicare  res  etiam  architectonicas ,  quas 
Germani  poetae,  si  Francogallicos  auctores,  ut  Wolframus,  se- 
cuti  sunt,  in  poematis  suis  descripserunt.  Consulamus  igitur 
Yiolletii  qui  supra  laudati  sunt  libros ,  num  quid  iis  contineatur, 
quo  Parzivalis  loco  nostro  clariorem  lucem  afFerre  possimus.  ^ec 
frustra  consulentur.  Kam  Yiolletii  lexico  tom.  Y  (Paris.  1861) 
p.  295  sq.,  ubi  de  scalis  intra  aedificia  exstructis  agitur,  descri- 
ptio  exstat  et  effigies,  ligno  maxime  artificiose  incisa,  eins  sca- 
larum  generis,  quod  Wolframi  versibus,  de  quibus  disjmtamus, 
mihi  quidem  videtur  significari. 

Quae  res  cum  ita  se  habeat,  haud  scio  an  operae  pretium  fa- 
ciam,  si  quae  de  eiusmodi  scalis  disseruit  ille  architectus,  cuius 
libri  haud  ferme  in  omnibus  bibliothecis  publicis  collocari  solent, 
una  cum  effigie  disputationi  meae  inseram.  Leguntur  vero  apud 
Yiolletium  1.  1.  haecce.  ^Les  plus  anciens  eBcaliers  ä  vis  du  moyen 
dge  se  co?npose?d  d'un  noyau  en  pien-e  de  taille,  d'une  construction 
en  tour  ronde ,  d'un  herceau  en  Spirale  häti  en  tnoellon,  reposant 
sur  le  noyau  et  sur  le  pa?^e?nent  circulaire  interieur.  Cette  voüte 
porte  des  marches  en  pierre  dont  les  aretes  sont  pos^es  suivant  les 
rayons  d'un  cercle.  La  figure  repr^sente  en  plan  et  en  coupe ,  sui- 
vant la  ligne  AB  du  plan ,  un  de  ces  escaliers  si  fr^quents  dans  les 
Mifices  des  XI^  et  XII^  siecles.  La  porte  ext^rieure  de  Vescalier 
Mant  €71  D ,  la  premiere  marche  est  en  C.  Ces  marches  sont  pos^es 
sur  un  massifjusquau  parementG;  äpartir  de  cepoint  commence 
la  voüte  Spirale  que  Von  voit  figur^e  en  coupe.  Les  tarnbours  du 
noyau portent  un  petit  ^paulement  H pour  recevoir  les  sommiers  du 
herceau  qui ,  de  V autre  part ,  sont  entailles  dans  le  mur  circulaire 
L  Les  marches  sont  pos6es  sur  V extrados  du  herceau  rampant  et 
se  composent  de  pierres  d'un  ou  de  plusieurs  morceaux  chacune 
G^n&ralement  ces  voiites  rampantes  so?it  assez  grossierement  faites 

4 


38 

en  petits  moellons  m<ifonn6s  sur  coucJds.  Les  voütes  des  escaliers 
du  choeur  de  V6glüe  dbbatiale  d'  Eu ,  qui  datent  du  XII^  siede, 
sont  cependant  ex^cuUes  avec  une  grande  prdcision  cet. 

Quam  Violletii  expositionem  qui  una  cum  iis ,  quae  adum- 
brata  sunt  in  tabula  iuxta  posita ,  cum  Parzivalis  loci ,  quem  in- 
terpretari  studemus,  versibus  comparaverit ,  aptissimam  eam  ad 
Wolframi  dicta  perspicue  illustranda  nobiscum  arbitrabitur  nee 
poetam  nostrum  aliter  intellegendum  esse  sentiet  atque  eum 
supra  explicavimus. 

Huc  accedit,  quod  huic  nostrae  explicationi  optime  con- 
veniunt  ea,  quae  apud  Wolframum  scalarum  descriptionem  se- 
quuntur.  Gawanus,  qui  in  speculam  ascendit  (id  quod  nar- 
ratur  Parz.  590,  2  sq.),  hoc  nimirum  conficere  non  potuit,  nisi 
scalis  utebatur  ita  in  altum  se  efFerentibus ,  ut  postremo  in  ipsa 
specula  finirentur.  Has  scalas  Wolframus ,  ut  demonstravimus, 
describit;  quibus  descriptis  ad  speculam  ipsam  illustrandam  tran- 
sit  ita  ut  primo  loco  mentionem  faciat  mirae  illius  columnae  (cf. 
Parz.  589,  5  sq.),  quae  media  in  specula  dicitur  exstitisse. 

Continetur  igitur  hoc  quoque  Parzivalis  loco  testimonium, 
quantopere  poeta  noster  omnia,  quae  narravit,  inter  se  consentire 
omnino  voluerit  atque  quantam  curam  adhibere  consueverit  ad 
scaenam  in  quam  personas  facit  prodeuntes  accuratissime  exoman- 
dam  cum  hanc  sententiam  recte  teneat ,  vel  levissimis  rebus,  etsi 
per  se  minoris  momenti  videantur  atque  perpaucis  modo  verbis 
attingantur,  tamen,  dunmiodo  suo  quidque  loco  positum  sit,  poe- 
matis  sui  dignitatem  posse  amplificari. 

His  scriptis  in  manus  mihi  venit  Alwini  Schultzii  libellus 
(Ueber  Bau  und  Einrichtung  der  Hofburgen  des  XII.  und  XIII. 
Jahrhunderts,  Berlin,  1862),  cuius  paginis  38  et  39  expUcatio 
Parzivalis  loci ,  quem  supra  tractavimus ,  continetur.  Cum  autem 
Schultzius  locum  illum  non  prorsus  recte  interpretatus  esse  videa- 
tur,  meam  explicationem  haud  indignam  putavi,  quam  in  luoem 
ederem. 

